Sedma balkanska konferencija o standardizaciji\nOd 16. do 18. maja u Sofiji je održana Sedma balkanska konferencija o standardizaciji, čiji je domaćin bio Bugarski institut za standardizaciju (BDS). Institut za standardizaciju Bosne i Hercegovine predstavljali su Aleksandar Cincar, direktor Instituta i Borislav Kraljević, zamjenik direktora Instituta.\nNa ovogodišnjoj konferenciji razmatrali su se zaključci sa 6. balkanske konferencije koja je bila održana u Antaliji od 2. do 4. novembra 2017. godine, kao i informacije u vezi sa 1. balkanskom IT konferencijom za biznis platforme u oblasti standardizacije, koja je održana u Skoplјu u martu ove godine. Također, razmatran je i Poslovnik o organizovanju balkanske konferencije o standardizaciji.\nVeoma značajna tema ovogodišnje balkanske konferencije bila su pravila, procedure, smjernice i dokumenti sistema upravljanja kvalitetom, uklјučujući i vježbu samoocjenjivanja, u kombinaciji sa certifikacijom prema standardu EN ISO 9001.\nGovorilo se i o saradnji između nacionalnih tijela za standardizaciju i univerziteta, i kao primjer dobre prakse predstavljena je saradnja između Bugarskog instituta za standardizaciju i Tehničkog univerziteta u Sofiji.\nNa konferenciji je dogovoreno da će domaćin Osme balkanske konferencije o standardizaciji biti Institut za standardizaciju Crne Gore (ISME).


16:15 Bosnić u Banjaluci osnovao firmu za uzgoj konoplje\n05. Aug 2020 273\nOmladinski centar “Zdravo da ste” organizuje tradicionalnu manifestaciju “Kreativni avgust”, koja će biti održana od 10. do 30. avgusta u parku “Mladen Stojanović”.\n“Ovo je događaj koji ima za cilj da djeci i mladima koji ljeto provode u Banjaluci ponudi svakodnevne aktivnosti na otvorenom kroz učešće u muzičkim, sportskim, kreativnim i umjetničkim sadržajima. Sve aktivnosti u okviru programa manifestacije biće besplatne i odvijaće se svaki dan osim nedjelje u periodu od 18 do 20 časova”, naveli su organizatori.\nUputili su poziv udruženjima građana, klubovima, neformalnim, formalnim grupama i pojedincima da predstave svoj rad u okviru programa “Kreativni avgust”, te da zajedničkim snagama kreiraju sadržaje usmjerene na promociju pozitivnih vrijednosti i kreativnog izražaja.\n“Očekujemo od organizacija da na interaktivan način predstave svoj rad djeci i mladima, jedan ili više dana u periodu od 10. do 15. avgusta”, rekli su u “Zdravo da ste”.\nZainteresovana udruženja, klubovi, formalne i neformalne grupe i pojedinci mogu se javiti putem e-maila: [email protected], Facebook stranice “Zdravo da ste OC”, broja telefona 051/218-363 ili lično u Ulici Mladena Stojanovića 10, a prijave traju do sutra.\nProjekat “Kreativni avgust 2020” realizuje se zahvaljujući podršci programa “Bosnia and Herzegovina Resilience Initiative” (BHRI), koji sprovodi Međunarodna organizacija za migracije (IOM), uz finansijsku podršku USAID-a te programa “Stvaranje povoljnijeg okruženja za civilno društvo – EMBRACE”, koji finansira Vlada Kraljevine Norveške, a implementira UNDP.\nTagovi: kreativni avgust\nMeđunarodni festival glumca počinje 1. septembra


Detalji zatvaranja koje uvodi Kanton Sarajevo - Akta.ba\nDetalji zatvaranja koje uvodi Kanton Sarajevo\n09.03.2021. 07:49 / Izvor: N1\nEdin Forto, premijer Kantona Sarajevo, najavio je jučer da će ovaj kanton usljed pogoršane epidemiološke situacije, od petka biti ''zatvoren''.\n"Postoji nekoliko stvari koje su se desile. Novi soj je agresivniji, virulentniji, puno lakše razvija teške kliničke slike od ovoga na kojeg smo navikli u dosadašnjem dijelu pandemije. Bolnički kapaciteti su popunjeni, zdravstveni sistem je na granici, ako se rast nastavi – nećemo moći zbrinjavati ni one sa lakšom slikom", rekao je Forto.\n"Zbog svega toga smo odlučili, nastavit ćemo jako sprovođenje mjera radnim danima do vikenda. A za vikend, u 20:00 uveče zatvaramo sve poslovne subjekte do 07:00 sati u ponedjeljak. Svi će biti zatvoreni osim onih koji prodaju hranu i piće, benzinske pumpe, zdravstvene ustanove i javni prijevoz", kazao je Forto.\n"Bit će omogućena samo dostava hrane i pića, moći će se održavati sportski događaji bez publike na otvorenom. Ovo radimo jer nam je struka rekla da su vikendi najjača žarišta i najagresivnije se širi virus. Ovo radimo samo za ovaj vikend, pratimo situaciju iz dana u dan – a ako se pogorša – morat ćemo ići sa oštrijim mjerama", kazao je.\nForto je pozvao Krizni štab FBiH da shvati da KS nije sam.\n"Da ne možemo spriječiti kretanje građana, odlazak iz Kantona, odlazak u RS, Kiseljak, Visoko ili Mostar na koncert. Potrebna je akcija višeg nivoa vlasti. KS radi ono što može i nastavit će to raditi", istakao je Forto.\nBlokada u Kantonu Sarajevo će trajati od petka u 20 sati do ponedeljka u 07:00 sati ujutro.


Edin Višća ostao bez trenera: Ko će preuzeti Basaksehir?\nFudbalski klub Medipol Basaksehir, za koji nastupa i bh. fudbalski reprezentativac Edin Višća, u petak se razišao s trenerom Okanom Burukom, javlja Anadolu Agency (AA).\nU saopštenju Basaksehir je naveo da su se obje strane; klub i 47-godišnji turski trener Buruk, dogovorili o sporazumnom prekidu saradnje.\nBuruk, nekadašnji veznjak Galatasaraya i Intera iz Milana, 2020. godine odveo je istanbulski klub do prve titule šampiona Turske.\nBasaksehir je zahvalio Buruku i njegovom osoblju na angažmanu i radu koji su uložili kako bi osvojili Super ligu Turske i poželio im sve najbolje u karijeri.\nTakođer, u eri Buruka, Basaksehir se uspio plasirati u grupnu fazu Lige šampiona ove sezone. No, istanbulski tim je zauzeo posljednje mjesto u grupi u kojoj su bili još Paris Saint-Germain, RB Leipzig i Manchester United.\nOve sedmice Basaksehir je izgubio od Trabzonspora rezultaom 1:2 Superkupu Turske na istanbulskom olimpijskom stadionu Ataturk.\nBasaksehir igra loše u domaćem prvenstvu, pa se nakon 20 odigranih kola nalazi na 15. mjestu sa svega 24 boda, čak 20 manje od lidera Besiktasa.\nBuruk je tokom trenerske karijere vodio mnoge turske klubove, a u sezoni 2017/18 s Akhisarsporom osvojio je Kup Turske.\nPogledajte kako se Miralem Pjanić poigravao sa igračima Malatyaspora\nMiralem Pjanić odabrao broj na dresu koji će nositi u Bešiktašu\nIZNENAĐUJUĆI KLUB: Mario Balotelli karijeru nastavlja u Turskoj


Potvrđeni datumi Beer Fest-a i Music Week-a – Radio Nostalgija\n29. maja 2020. Marija Jovanović Aktuelno\nU više nego vanrednim okolnostima, opet želimo da potvrdimo rešenost organizacionog tima CLOUD festivala da će sve dimenzije festivala biti prilagođene post-corona periodu, istovremeno se radujući što desetomesečni rad ipak neće biti uzaludan. Apsolutno smo spremni da ispoštujemo sve preporučene mere, jer zdravlje i bezbednost posetilaca moraju biti na prvom mestu, navodi se u saopštenju.\nPrvo izdanje festivalske platforme CLOUD, u okviru koje su prošle godine na Ušću održana tri muzička festivala, posetilo je više od 920 000 ljudi. CLOUD festivali su tako postali jedan od najuspešnijih turističkih brendova Beograda i Srbije. Beogradska kulturna mreža i Skymusic su organizaciju i produkciju festivala podigli na svetski nivo i posetiocima omogućili da uživaju u više od 140 koncerata.\nPozicioniranje na svetskoj mapi festivala je strateški cilj Beograda i Srbije, jer manifestacioni turizam, pogotovo sada, mora biti jedan od najvažnijih segmenata razvoja turizma. Države koje to prepoznaju brže će obnoviti turizam od drugih. Više detalja o samim festivalima, programu i sadržajima, očekujte u nedeljama pred nama, najavljeno je iz organizacije festivala.\nIzvor: Naxi Media Mix – Organizacioni tim CLOUD festivala\nFoto: Bigstock- dws\n« Film Darka Bajića besplatno na festivalu Moj Off\nPredstava Art na Beogradskoj letnjoj pozornici »


Serbia open: Đoković kreće po trofej, Krajinoviću na crtu staje Milojević – Navijaci Srbija\nŽenska košarkaška reprezentacija sve jača na Zlatiboru\n„ZOVIMO GA – BODEŽ!“ Ameri odlepili za neobičnim Srbinom, najmlađi NBA igrač imao bolji debi kao starter nego Nikola Jokić! /VIDEO/\nFederer: Uživam da igram protiv Đokovića, jedan je od najboljih ikada\nJužni Ajres i Bušilica čekaju San Lorenco\nHome > Tenis > Serbia open: Đoković kreće po trofej, Krajinoviću na crtu staje Milojević\nSerbia open: Đoković kreće po trofej, Krajinoviću na crtu staje Milojević\nVratio se Beograd na tenisku mapu, a trećeg dana turnira će se na terenima podno zidina Kalemegdana pojaviti četiri srpska predstavnika. Novak Đoković, dvostruki šampion Serbia opena, će na teren u dnevnom terninu, program otvara Miomir Kecmanović, a srpski okršaj između Filipa Krajinovića i Nikole Milojevića rezervisan je za večernji termin.\nSrbija u osmini finala ima petoricu tenisera, a danas će na terenu neće pojaviti jedino Dušan Lajović, koji je kao i Novak Đoković, Mateo Beretini i Aslan Karacev bio slobodan u prvom kolu, pa će šljaku osetiti tek sutra.\nNeće se teniseri na terenu pojaviti pre podneva, a u prvom meču dana Miomir Kecmanović će za plasman u četvrtfinale igrati protiv kvalifikanta Artura Rinderneha. Srbin i Francuz nisu se do sada sastajali, a obojica na startu turnira protivnicima nisu prepustila ni set.\nKecmanović je trijumfom nad Fakundom Banjisom stigao do 50 odsto učinja na šljaci ove sezone (3-3). Prethodno su od Kecmanovića bolji bili Huan Manuel Serondolo, Dijego Švarcman i Fabio Fonjini, koji ga je prošle nedelje zaustavio na startu turnira u Monte Karlu.\nArtur Rinderneh se pre turnira u Beogradu ove sezone nije oprobao na šljaci. Igrao je isključivo na tvrdoj podlozi, a najzapaženiji rezultat ostvario je u Marselju, gde ga je u četvrtfinalu dobio Igo Umber. Frnacuz je u Beogradu prošao kroz kvalifikacije, a u prvoj rundi je nadigrao Huana Lodera.\n19.05: (1.27) Krajinović – Milojević (3.40)\nPrvi nosilac turnira i najbolji svetski teniser, Novak Đoković, odmarao je u prvom kolu i to vreme je iskoristio da pogleda kolege iz nacionalnog tima koje su tokom minula dva dana imale obaveze na startu turnira. Novak je posle osvajanja Australijan opena napravio pauzu, preskočio je Masters u Majamiju i odlučio se da nastupi na Mastersu u Monte Karlu. U prvom meču na šljaci Đoković je pobedio talentovanog Janika Sinera, ali je neočekivano zaustavljen već u osmini finala turnira 1000 serije.\nKvon Sunvu, 85. reket sveta, je u prvom kolu ATP turnira u Beogradu savladao Roberta Karbaljesa Baenu. Protivniku nije prepustio ni set, a prethodno je u Marbelji stigao do četvrtfinala, gde nije uspeo da pruži značajniji otpor Pablu Karenju Busti.\nNovak Đoković i Miomir Kecmanović ne bi trebalo da imaju problema da se domognu četvrtfinala, a znatno zanimljiviji biće dueli u drugom delu dana. Koska za Matea Beretinija mogao bi da bude sunarodnik Marko Čekinato, koji je do zapaženih rezultata u karijeri došao upravo nanajsporijoj podlozi. Beretini je u prvom kolu bio slobodan, a Čekinato je lako izašao na kraj sa Viktorom Troickim. Slavio je u dva seta (6:1, 6:4).\nPoneo je Filip Krajinović epitet favorita pred srpski okršaj u osmini finala, ali mora biti na oprezu pošto ga je Nikola Milojević već jednom preslišao na šljaci. Bilo je prošle godine na startu Rolan Garosa. Milojević je trijumfovao sa 3:1 posle nešto više od tri časa igre. Krajinović se u Beogradu mučio sa Travaljom, dok je Milojević rutinski izašao na kraj sa Argentincem Federikom Korijom.\nATP 250 BEOGRAD – OSMINA FINALA\n12.05: (1.50) Kecmanović – Rinderneh (2.41)\n14.35: (1.02) Đoković – Kvon (9.90)\n16.05: (1.45) Beretini – Čekinato (2.55)\nTagged ATP Beograd Filip Krajinović Miomir Kecmanović Nikola Milojević Novak Đoković\n„Uplašio se!“ BBC otkrio kako je Čelsi ODLUČIO DA ISTUPI iz Superlige Evrope! Za njima su krenuli svi Englezi…\nZvezda s evropskim timom, Radnik se ni ne nada\nĐoković potvrdio: Ne dolazim u Madrid\nNe želim da budem uključen u kampanju!\nPoslednja šansa za Makija Banjaka


Održana konferencija „OCD i usluge socijalne zaštite u vreme pandemije“ : Inkluzija\nOnline konferencija „Organizacije civilnog društva i usluge socijalne zaštite u vreme pandemije“, koju je organizovao Tim za socijalno uključivanje i smanjenje siromaštva Vlade Republike Srbije (SIPRU), održana je 12. maja 2020. godine. Cilj konferencije bio je da se predstave primeri dobre prakse delovanja organizacija civilnog društva tokom pandemije, ali i da učesnici/ce ukažu na probleme sa kojima se organizacije susreću u svojim sredinama, šta su bile najvažije aktivnosti tokom pandemije (vanrednog stanja), koji su izazovi aktuelni u ovo trenutku, a koji se očekuju u narednom periodu.\nKonferencija je organizovana u okviru projekta „Usluge socijalne zaštite za osetljive grupe“, čiji je cilj pružanje podrške lokalnim samoupravama da u partnerstvu sa organizacijama civilnog društva rade na uspostavljanju lokalnih mehanizama socijalnog uključivanja osetljivih grupa, koji se realizuje kroz razvoj modela za identifikovanje i dolaženje do „nevidljivih“ potencijalnih korisnika/ca socijalne zaštite u lokalnoj zajednici.\nProjekat realizuje SIPRU, uz podršku Nemačke organizacije za međunarodnu saradnju u Srbiji (GIZ) u 15 gradova i opština na teritoriji cele Srbije: Šid, Ruma, Sremska Mitrovica, Plandište, Pećinci, Krupanj, Loznica, Lajkovac, Mionica, Užice, Arilje, Priboj, Prijepolje, Kosjerić i Sjenica.\nKonferenciju su otvorile Aleksandra Hilbig iz Nemačke organizacije za međunarodnu saradnju u Srbiji (GIZ) i Dragana Jovanović Arijas, menadžerka Tima za socijalno uključivanje i smanjenje siromaštva Vlade Republike Srbije. One su zahvalile svim organizacijama koje učestvuju u radu konferencije na realizaciji dosadašnjih aktivnosti, kao i za doprinos koji daju u naporima da se unapredi okvir za pružanje socijalnih usluga na lokalnom nivou.\nRadni deo konferencije otvorili su predstavnici/ce organizacija i institucija koje su svojim aktivnostima tokom vanrednog stanja pokušale da umanje štetu i probleme koje su pojedine grupe građana/ki imale tokom pandemije.\nCecilija Šajber iz Centra za pružanje usluga socijalne zaštite grada Kikinde govorila je o iskustvima u pružanju dve socijalne usluge tokom vanrednog stanja u gradu koji je na početku krize bio jedan od žarišta epidemije, kao i o dodatnim aktivnostima u opštini Nova Crnja. Kao primer dobre prakse istakla je primer solidarne akcije ostvarene kroz prodaju časopisa „Lice ulice“ u Kikindi.\nMarko Tošić iz Centra za integraciju mladih se uključio u rad Konferencije iz Svratišta u Beogradu i sa lica mesta govorio o problemima sa kojima se Svratište susrelo tokom pandemije i upozorio na moguće probleme u narednom periodu. „Svratište i Kafe bar '16’, socijalno preduzeće koje je ovo udruženje pokrenulo, zatvoreni su sredinom marta i to je izazvalo velike probleme za sve korisnike ovih usluga, a poseban problem je taj što su korisnici ovih usluga u najvećoj meri deca i mladi sa ulice“, objasnio je Marko. On je istakao da će se Svratište u narednom periodu susresti sa problemima nedostatka hrane i sredstava za realizaciju nastave.\nU ime Gradske organizacije gluvih Beograda obratio se Mihailo Gordić, potpredsednik, koji je govorio o uslugama koje je ovo udruženje osiguralo i sprovelo tokom pandemije, a kao najvažnije naveo je usluge prevođenja na srpski znakovni jezik posredstvom Video relej centra Covid 19 i dostupnost svih važnih informacija na srpskom znakovnom jeziku na televizijama sa nacionalnom frekvencijom (simultani prevod i titlovani sadržaj). Mihailo je ukazao i na probleme sa kojima se susreću gluve i nagluve osobe u svakodnevnoj komunikaciji sa institucijama, što je predstavljalo poseban izazov u vreme pandemije i napomenuo da je udruženje upućivalo apele i preporuke, kao i predloge mera za unapređenje položaja gluvih i nagluvih osoba u toku trajanja vanrednog stanja svim relevantnim institucijama. Kao primer naveo je da je neophodno obezbediti tablet računare gluvim i nagluvim osobama, korisnicima srpskog znakovnog jezika, ukoliko dođe do pojave prvih simptoma korona virusa ili hospitalizacije kako bi komunikacija sa zdravstvenim radnicima u zdravstvenim ustanovama, Kovid ambulantama, bolnicama, bila pristupačna i dostupna i gluvim i nagluvim pacijentima. Dodao je da su se predstavnici Saveza gluvih i nagluvih Srbije obratili i Ministarstvu finansija povodom usvojene Uredbe o formiranju privremenog registra i načinu uplate jednokratne novčane pomoći svim punoletnim građanima kao bi se prijavljivanje za jednokratnu novčanu pomoć od države prilagodio gluvim i nagluvim građanima.\nKao dobar primer odgovora na potrebe ove osetljive grupe, Mihailo je naveo reakciju Fondacije B92 koja je donirala dva tablet uređaja Gradskoj organizaciji gluvih Beograda, kao i TV B92 koja je odgovorila na primedbu da su „kvadrati“ na TV stanicama preko kojih se tumači obraćaju gluvim osobama mali i napravljena je korekcija tog tehničkog detalja, koji je bio značajan za sve gluve osobe.\nDejan Mitić iz Udruženja za lokalni razvoj Kamenica govorio je aktivnostima ove organizacije u okolini Niša. On je naveo nekoliko primera aktivnosti ove organizacije tokom pandemije, poput akcije dezinfekcije seoskih ulica, pomoći samohranim majkama i deci, snabdevanja Kliničkog centra u Nišu proizvodima lokalnih poljoprivrednih proizvođača i najavio aktivnosti koje će biti podržane od strane Trag fondacije i Fondacije „Ana i Vlade Divac”. Kao uspešan primer istakao je saradnju sa Sigurnom kućom iz Sombora, čije su korisnice tokom pandemije započele proizvodnju zaštitnih maski, a nakon toga odlučile da ovu aktivnost reorganizuju i osnuju socijalno preduzeće.\nU nastavku Konferencije u diskusiju su se uključili i predstavnici i predstavnice drugih organizacija civilnog društva, koji su ukazali na specifičnosti svojih lokalnih sredina koje su različito reagovale na vanredno stanje i proglašenje pandemije.\nGoran Reković iz udruženja „PRIMUS“ govorio je o specifičnosti Priboja kao sredine u kojoj je oko 1900 građanki i građana bilo u izolaciji 28 dana zbog specifičnosti ove opštine, u kojoj veliki broj građana/ki zbog odlaska na posao svakodnevno prelazi granicu sa BiH. „Male sredine se susreću sa velikim brojem problema i realno je očekivati da se dosta usluga na lokalnom nivou ugasi“, istakao je Goran i ukazao na problem sa nejasnim funkcionisanjem gradskih centara za pružanje usluga napomenuvši da se takav centar osniva i u Priboju.\nPredstavnica udruženja „Ženski centar“ iz Užica Rada Gujaničić govorila je o angažovanju ove organizacije u oblasti razvoja socijalnog preduzetništva u saradnji sa ranjivim grupama. Navela je primer dobre reakcije ovog udruženja koje je uspelo da uslugu SOS telefona sa fiksne telefonske linije proširi i na mobilne telefone, čime je omogućeno da se ova usluga nesmetano pruža i tokom pandemije. Pored toga, ukazala je na problem što u Zlatiborskom okrugu postoji samo jedna sigurna kuća, a potrebe regiona za tom uslugom su, kako je istakla, značajno veće od toga.\nDragan Kuveljić iz udruženja „Mašta“ iz Prijepolja i Jelena Žunić Cicvarić iz udruženja „Užički centar za prava deteta“ govorili su o svojim aktivnostima i radu sa decom, koja su označena kao posebno ugrožena ciljna grupa u vreme ograničenog kretanja i vanrednog stanja.\nStefan Marković, volonter udruženja „SOS-KOS“ iz Kosjerića naveo je aktivnosti ove organizacije tokom pandemije ukazujući na činjenicu da su se tokom vanrednog stanja u Kosjeriću uglavnom koristili lični resursi (automobil, pre svega) jer organizacija nema sopstveno vozilo. Stefan je tokom pandemije prešao više hiljada kilometara dodeljujući humanitarne pakete socijalno ugroženim kategorijama stanovištva, što je imajući u vidu veličinu opštine i brdsko planinski reljef opštine Kosjerić izuzetno veliki uspeh.\nMilenka Matić iz „StartHaba“ iz Kosjerića ukazala je na neophodnost podrške građanima/kama koji su više nedelja proveli u karantinu, kako zbog mera izolacije, tako i zbog policijskog časa. „U takvim uslovima sasvim je realno očekivati da se poveća broj građana/ki kojima će takva vrsta podrške biti neophodna“ kazala je Milenka.\nU ime Udruženja za cerebralnu i dečiju paralizu iz Užica, Čedomir Cicović je najavio uvođenje novih usluga u Užicu uprkos problemima izazvanih pandemijom. On je naveo problem koji osobe sa invaliditetom mogu imati u procesu prijavljivanja za pomoć od 100 evra, jer neki građani nemaju punu poslovnu sposobnost, pa zbog toga neki od njih nemaju ličnu kartu, a istakao je i problem prevoza kako korisnika/ca tako i onih koji pružaju usluge u Užicu.\nKonferenciju je zatvorila Dragana Jovanović Arijas, mendžerka Tima za socijalno uključivanje i smanjenje siromaštva Vlade Republike Srbije, koja je na osnovu svih činjenica i iskustava iznetih tokom konferencije zaključila da je neophodan novi pristup problemima u lokalnim sredinama. „Izazovi u velikim i malim opštinama se značajno razlikuju i zato je potrebno pristupiti im individualizovano. Krizna situacija otvara poseban prostor i da organizacije civilnog društva pokažu svoje kapacitete“, kazala je Jovanović Arijas i zaključila da uprkos činjenici da je pandemija nova situacija za sve, podrška nije izostala, ali i da je posebno važno da u narednom periodu svi budemo otvoreni za međusobnu saradnju, kao i da u skladu sa svojim mogućnostima nastojimo da obezbedimo što veću podršku.


One su skinule svoju odeću i svoje perike kako bi pozirale za kalendar - Zena.rs\nOne su skinule svoju odeću i svoje perike kako bi pozirale za kalendar\nSigurno ste čuli za kalendare se obnaženim devojka, ali ovaj kalendar je poseban. Ove žene u skinule sve – čak i svoje perike. Sve one imaju alopeciju, autoimuni poremećaj koji dovodi do gubljenja malja na glavi ili nekim drugim delovima tela.\nPrema zvaničnim podacima Nacionalne fondacije za alopeciju, alopecija pogađa dva procenta ljudske populacije. O ovom poremećaju malo toga se zna, a stručnjaci nisu potpuno sigurni šta je izaziva.\nŽene koje su pogođene ovim stanjem teže ga podnose, naročito ako izgube kosu. Zato je Viktorija Šort (25), koja ima alopeciju tri godine, odlučila da pokrene „Pretty Bald“, britansku neprofitnu organizaciju koja je kreirala kalendar.\n- Jako mi je teško pao gubitak kose, ali imala sam podršku porodice i dečka koji je uvek činio da se osećam prelepo. Kada sam bila na sastanku obolelih od alopecije prošle godine, shvatila sam koliko žena ima taj problem – one se osećaju izolovano i neprivlačno i plaše se da skinu svoje perike pred partnerima – priča Viktorija.\nNjen plan je bio da ovim kalendarom sakupi novac za istraživanje alopecije, da se javnost bolje upozna sa bolešću i da podseti žene koje imaju ovaj problem da su lepe i ćelave.\n- Poslala sam mejlove nekim ženama i pitala ih da budu moji modeli. Skoro sve su bile oduševljene zbog toga – kaže Viktorija.\nOna je znala da će fotografije više pažnje privući ako modeli budu goli i sve devojke su pristale da se skinu za kalendar – među njima i sama Viktorija.\n- U početku mi je bilo neprijatno da poziram gola, ali sam se posle osećala fantastično – priznaje ona.\nPočetkom septembra kalendar je pušten u prodaju i, prema Viktorijinim rečima, postao je veliki hit.\n- Primila sam mnogo poruka i od žena koje imaju alopeciju i koje su odlučile da prestanu da nose perike pred članovima porodice i pred svojim partnerima. Ako ovaj kalendar uspe da pomogne u sakupljanju novca za istraživanje i učini da se oni sa ovom bolešću osećaju bolje u svojoj koži, obavili smo svoj posao – rekla je Viktorija.\nNovi Pirelijev kalendar je tu: Slike zapalile mreže, a ove se JOŠ PAMTE\nDa li su Karađorđevići dobili NOVU MODNU IKONU? I Guči zna za Valeriju\nOvako supruga Dragana Džajića izgleda u kupaćem: Na ovakvom izgledu Branki će mnogi pozavideti!


Budžet grada Beograda bogatiji za 53 miliona – Info M\nPočetna / Vesti / Budžet grada Beograda bogatiji za 53 miliona\nBudžet grada Beograda bogatiji za 53 miliona\nN. Stanković 25. октобра 2017.\tVesti Ostavite komentar 799 pregleda\nZemljište u Ulici Mihaila Bulgakova na Zvezdari prodato je za 53 miliona dinara na licitaciji koja je danas održana u Direkciji za građevinsko zemljište i izgradnju Beograda, saošpteno je iz Direkcije.\nDo roka predviđenog oglasom, u Direkciju je prispelo sedam prijava, a najviši iznos za lokaciju ponudilo je preduzeće „Talex project“, koje će izlicitirani iznos uplatiti u budžet grada Beograda. Osim iznosa za kupljeno zemljište investitor će u postupku buduće izgradnje u budžet grada Beograda uplatiti doprinos za uređivanje građevinskog zemljišta, koji mu bude obračunat u građevinskoj dozvoli.\nPočetni iznos cene za otuđenje građevinskog zemljišta utvrđen je na osnovu procene tržišne vrednosti, koju je izradio Sekretarijat za javne prihode grada Beograda i iznosio je 13.355 dinara po metru kvadratnom zemljišta, tako da je ukupan početni iznos za kompleks iznosio 25.855.396 dinara. Na prodatoj parceli površine 1.936 kvadratnih metara moguća je izgradnja 2.788 kvadratnih metara bruto razvijene građevinske površine višeporodičnog stanovanja.\nPrethodno Beograd predvodi pametne gradova\nSledeće OFK Mladenovac – IMT 0:0/penalima 5:6/Video, šanse i golovi/


AKO STE KRENULI NA VAKCINACIJU U SRBIJU, OVO MORATE ZNATI | Hayat.ba\nAKO STE KRENULI NA VAKCINACIJU U SRBIJU, OVO MORATE ZNATI\nDirektor Kancelarije za E-upravu Mihailo Jovanović pozvao je državljane susjednih zemalja, koji nemaju zakazan termin za vakcinaciju, da ne dolaze u Srbiju, jer neće biti vakcinisani.\nJovanović je podsjetio da postoji dogovor privrednih komora u regionu za vakcinaciju privrednika, i svi koji su na taj način prijavljeni i dobili termin preko portala e-uprave, bit će vakcinisani.\nTakođer, na portalu e – uprave interesovanje za vakcinisanje protiv covid – 19 pored državaljana Srbije, mogu da iskažu i strani državljani sa i bez boravka u Srbiji, nakon čega će dobiti termin.\n– Svi drugi treba da znaju da, ukoliko nemaju zakazan termin, neće biti u prilici da se vakcinišu – rekao je Jovanović za Tanjug.\nDanas i sutra, u Beogradu i Novom Sadu mogu da se vakcinišu strani državljani, koji imaju zakazan termin.\nU Srbiji je danas počela i vakcinacija privrednika iz regiona, za koje je PKS obezbijedila 10.000 vakcina.\nZa vakcinaciju ovog vikenda u Srbiji, koja je obezbijeđena preko regionalnog Komorskog investicionog foruma u saradnji s Vladom Srbije, prijavilo se oko 7.500 privrednika iz ekonomija regiona Zapadnog Balkana.\nPredsjednik PKS Marko Čadež istakao je da je vakcinisanje privrednika regiona važno jer su oni u poslovanju upućeni jedni na druge i dosta putuju.


Mašrapov priveden, tvrdi da nema veze sa napadom u Istanbulu\nM. K. 3. januara 2017. 17:24\nKirgistanac Jahe Mašrapov, čija su fotografiju svetski mediji objavili uz tvrdnju da je on tokom dočeka Nove godine u Istanbulu ubio 39 ljudi, priveden je danas u Kirgistanu, po povratku iz Turske i negira bilo kakvu umešanost u taj teroristički napad.\nKako kirgistanska agencija AKIpres prenosi na svom sajtu, Mašrapov tvrdi da je u Turskoj boravio poslovno, da je jutros stigao na aerodrom „Manas“ u kirgistanskoj prestonici Biškeku.\nOn kaže i da ga je u Istanbulu turska policija jedan sat ispitivala u vezi sa napadom, ali da su ga pustili da napusti zemlju.\nAKIpres navodi da su, nakon što su turski korisnici Tvitera postavili sliku njegovog pasoša na internet, pripadnici kirgistanskog Komiteta za nacionalnu bezbednost pronašli Mašrapova čim je stigao kući u oblast Kara-Suu na jugu zemlje.\nKirgistanska agencija navodi da je Mašrapov odveden u regionalno odeljenje Komiteta za nacionalnu bezbednost u Ošu na ispitivanje tokom kojeg je negirao bilo kakvu umešanost u teroristički napad u Istanbulu.\nMašrapov je, u intervjuu za agenciju Turmuš, povezanu sa AKIPresom, rekao da je u Istabul iz Bišeka otputovao 1. januara.\n„Završio sam poslove vezane za trgovinu koje sam imao tamo. Došao sam na aerodrom u Istanbulu i čim sam se ukrcao u avion, turski policajci su me izvukli iz aviona i odveli na ispitivanje“, rekao je Mašrapov.\nOn tvrdi da je ispitivanje trajalo oko sat vremena i da je zbog njega toliko kasnio i let za Biškek.\n„Oni (turska policija) su mi objasnili da sam ispitivan zato što pomalo ličim na osumnjičenog sa fotografije. Izvinili su mi se i pustili me da se ukrcam u avion“, naveo je Mašrapov.\nDodaje da ne zna ko je osumnjičeni za napad u Istanbulu, niti zna kako je slika njegovog pasoša dospela na društvene mreže.\nAKIpres navodi da je Mašrapov 28. decembra odleteo iz Kirgistana za Istanbul i vratio se 30. decembra, da bi 31. decembra bio u rodnoj zemlji i zatim 1. januara ponovo otišao na putovanje u Istanbul, odakle se danas vratio u Biškek.\nSvetski mediji objavili su danas da je Mašrapov, rođen 2. avgusta 1988. u Kirgistanu, napadač koji je u noćnom klubu „Reina“ ubio 39 ljudi. Objavljena je slika prve strane njegovog kirgistanskog pasoša na kojoj se vidi fotografija Mašrapova u odelu i sa kravatom.\nItalijanski list „Korijere dela sera“ je naveo da se ne isključuje mogućnost da je Mašrapov prošao vojnu obuku islamista u Siriji, iako se njegovo ime nije nalazilo na spiskovima stranih boraca Islamske države, kao i da postoji bojazan da sada sprema bekstvo.\nTurska policija je ranije objavila izjavu supruge osumnjičenog, koji tada nije imenovan, u kojoj kaže da je za masakr saznala na televiziji, piše britanski „Mejl onlajn“.\nOn je, kako se navodi, sa ženom i decom stigao 20. novembra iz Kirgistana u Istanbul, a zatim su preko Ankare došli u grad Konja. Tamo su iznajmili stan koji su plaćali oko 300 evra mesecno, rekla je ona i dodala da joj je muž rekao da u Konju putuju u potrazi za poslom.\nNjen suprug je, kako nastavlja, 29. decembra otišao iz Konje za Istanbul. Ona je ponovila da je za pucnjavu čula na televiziji i da nije znala da njen muž ima bilo kakve veze sa džihadistima Islamske države.\nKada je objavljena njegova slika, susedi su obavestile policiju koja je došla do njihovog stana, prenosi indeks.hr.\nTurski mediji danas su takođe objavili da se napadač borio u redovima Islamske države u Siriji. Kako navodi AP, žena osumnjičenog je u okviru istrage zadržana u pritvoru, ali nije objavljen ni njen ni njegov identitet.\nBezbednosne službe Kirgistana su saopštile da su u kontaktu sa turskim vlastima i da proveravaju navode da je državljanin te zemlje učestvovao u napadu u noćnom klubu u Istanbulu u kojem je poginulo 39 ljudi. Televizija „CNN Turk“ objavila je da se veruje da je napadač poreklom iz Kirgistana.\nKirgistanske službe bezbednosti nisu navele druge detalje, prenosi AP. U napadu na noćni klub u Istanbulu u novogodišnjoj noći poginulo je 39 osoba, a za napad je odgovornost preuzela Islamska država, koja je rekla da je to odgovor na intervenciju Turske u Siriji.


Oznaka sertifikovanog VEGAN proizvoda na ambalaži garantuje da je svaki proizvod VEGAN, da ne sadrži životinjske sastojke ili životinjske nusprodukte, da nije bilo upotrebe životinjskog sastojka ili životinjskog nusprodukta u proizvodnim procesima i da se proizvodi ne testiraju se na životinjama.\nOznaku sertifikovanog VEGAN proizvoda mogu nositi samo pojedinačni proizvodi. Sertifikacija se ne dodeljuje za grupu proizvoda, organizacije, preduzeća, restorane, voće ili povreće.\nVEGAN proizvodi se sertifikuju u skladu sa šemom sertifikacije VEGAN Best practice rev 1.2 , a postupak sertifikacije se odvija kroz nekoliko\nkoraka koji slede:\n3. Po prihvatanju ponude i potpisivanju ugovora, klijent dobija obaveštenje o datumu sprovođenja sertifikacione provere, program i plan provere i spisak ocenjivača. Klijent ima pravo da zatraži pomeranje datuma provere ili promenu ocenjivača, ukoliko za to poseduje realne i argumentovane razloge. Provera mora biti sprovedena na licu mesta u slučaju deljene proizvodnje (kada ista organizacija proizovodi i nevegan proizvode) i u slučaju prozvodnje "rizičnih proizvoda" kao što su proizvodi koji sadrže: rafinisani šećer, želatin, palminuo ulje, provitamin A, D3 i drugo.\n7. Komisija CESNA-e samostalno odlučuje o izdavanju sertifikata. Klijent dobija izveštaj o proceni u kome su dokumentovani rezultati provere. Kada su ispunjeni svi zahtevi, klijent dobija važeći sertifikat i znak sertifikacije VEGAN proizvoda kojim može da označi proizvod.


ModaSeptember 1, 2016\nModna organizacija BAFE raspisala je regionalni konkurs za mlade modne dizajnere. Konkurs je otvoren do 15. septembra 2016. i namenjen je autorima starosti od 18 do 35 godina iz zemalja okruženja: BiH, Crne Gore, Hrvatske, Makedonije, Slovenije i Srbije.\nIzabrani stvaraoci će dobiti priliku da svoj rad prikažu na beogradskoj manifestaciji “Balkan Art Fashion Event”, koja se ovog novembra realizuje deveti put za redom, sa ciljem da stručnu i širu javnost upozna sa stvaralaštvom mladih autora i pruži im podršku u promovisanju svog rada.\nPrijava bi trebalo da sadrži CV autora i skice modne kolekcije kao i fotografiju jednog realizovanog odevnih komada u JPG ili PDF formatu. Skice moraju biti iz kolekcije koja ce biti predstavljena na sledecem BAFE u. Aplikacije sa naznakom “Za konkurs 2016” svi zainteresovani kandidati mogu poslati na adresu:office@bafe.rs.\nBAFE je u osam prethodnih izdanja okupio gotovo stotinu mladih stvaralaca i prikazao njihove kreacije i talenat u okviru više od sto pojedinačnih i grupnih revija. Poslednje izdanje „Balkan Art Fashion Event-a“ izazvalo je veliku pažnju autora iz zemalja okruženja, zbog čega je BAFE tim odlučio da platformu podigne na regionalni nivo.\n“Balkan Art Fashion Event“ je modna manifestacija, koja se održava već petu godinu za redom, a nastala je sa idejom da promoviše prvenstveno domaću, a zatim i regionalnu modnu scenu i pruži šansu mladim, nedovoljno afirmisanim, dizajnerima da prikažu svoj talenat kako stručnoj, tako i širokoj publici. BAFE posebnu pažnju posvećuje pomaganju razvoja onih autora koji modu i odevanje ne shvataju kao samo kao industriju, već i kao svojevrstan umetnički izraz, performans koji se odvija jednako na modnoj pisti i na ulici.\nDeveti BAFE biće održan ovog novembra u Beogradu. Više informacija potražite na Facebook stranici.\nTAGS: BAFEBalkan Art Fashion Eventdizajndomaći dizajneriPlezirPlezir magazin\nDevet premijera na Merlinka festivalu November 24, 2020\n5 asocijacija na Kita Haringa November 24, 2020


Evropa zaobilazi Ameriku: Doneta odluka o biznisu sa Iranom, uprkos sankcijama - 29.11.2019, Sputnik Srbija\nEvropa zaobilazi Ameriku: Doneta odluka o biznisu sa Iranom, uprkos sankcijama\nFinska, Belgija, Danska, Holandija, Norveška i Švedska pridružiće se Evropskom instrumentu za podršku trgovinskoj razmeni (INSTEKS) sa Iranom, navodi se u... 29.11.2019, Sputnik Srbija\n© AFP 2022 / EMMANUEL DUNANDZastave Irana i EU\nFinska, Belgija, Danska, Holandija, Norveška i Švedska pridružiće se Evropskom instrumentu za podršku trgovinskoj razmeni (INSTEKS) sa Iranom, navodi se u saopštenju Ministarstva spoljnih poslova Finske. Na taj način se još šest država priključilo mehanizmu koji su u februaru ove godine kreirale Nemačka, Francuska i Velika Britanija.\n„U svetlu kontinuirane evropske podrške sporazumu i stalnih napora da se primeni njegov ekonomski deo i da se omogući legitimna trgovina između Evrope i Irana, trenutno smo u procesu u kojem treba da postanemo deo Instrumenta za podršku trgovinskoj razmeni ( INSTEKS) odmah nakon okončanja nacionalnih procedura“, navodi se u zajedničkoj izjavi.\nINSTEKS je mehanizam posebne namene koji su u februaru ove godine kreirale Nemačka, Francuska i Velika Britanija kako bi pomogle kompanijama iz EU da posluju s Iranom, zaobilazeći američke sankcije protiv te zemlje. Nakon sastanka Zajedničke komisije u junu, mehanizam je postao operativan i dostupan svim državama-članicama EU. Trgovinski instrument u početnoj fazi pokriva samo isporuku lekova, medicinske opreme i poljoprivrednih proizvoda, ali Teheran takođe želi da on obuhvati i izvoz nafte. Sada će se i Finska, Belgija, Danska, Holandija, Norveška i Švedska pridružiti Evropskom instrumentu za podršku trgovinskoj razmeni (INSTEKS) sa Iranom.\nSjedinjene Američke Države su 2018. godine odustale od pomirljive politike prema Iranu, povlačeći se iz Zajedničkog sveobuhvatnog plana akcije i udarajući na Iran sankcijama. Evropska unija pokušava da diplomatskim putem sačuva taj plan.\nNakon jednostranog povlačenja Sjedinjenih Američkih Država iz sporazuma u maju 2018. godine i ponovnog uvođenja velikih sankcija Iranu, Teheran je počeo postepeno da odustaje od svojih obaveza. Iran je u maju ove godine upozorio da će na svakih 60 dana prestati da ispunjava deo svojih obaveza iz nuklearnog sporazuma.\nEvropski instrument za podršku trgovinskoj razmeni (INSTEKS) je slab, izjavio je početkom novembra zamenik iranskog ministra spoljnih poslova Sejed Abas Arahči, dodajući da sistem do sada nije u potpunosti implementiran.


Dvostruki ALC 1220 120 dB SNR HD audio sa dva pametna pojačala za slušalice + Sound Blaster X-Fi MB5\nViše niste ograničeni na kvalitet zvuka samo sa zadnje strane vašeg gejming PC-ja, jer nove AORUS AX370-Gaming K7 & AX370-Gaming 5 nude dva ALC1220 kodeka. U pitanju je više-kanalni HD audio kodek visoke definicije sa 120 dB SNR. Ovi kodeci nude kristalno jasan zvuk i mogućnosti kao što su Smart Headphone AMP, 114 dB SNR snimanja za precizne glasovne razgovore i hardverski dekoding DSD128, osiguravajući da korisnici dobiju najbolji mogući audio kvalitet iz svog PC-ja.\nDva pametna pojačala za slušalice\nAutomatski detektuju otpor vaših slušalica, bez obzira da li su u pitanju bubice ili vrhunske slušalice, kako bi obezbedile optimalnu audio dinamiku-čime se onemogućavaju problemi kao što su niska jačina zvuka i distorzija. AORUS AX370-Gaming K7 i AX370-Gaming 5 inkorporiraju dva Smart Headphone AMP-a koji garantuju da će korisnici imati plug-n-play iskustvo, bez obzira na to da li povezuju svoje slušalice na prednji ili zadnji deo svog sistema.\nSound Blaster X-Fi MB5 softver\nSound Blaster X-Fi MB5 obezbeđuje vam sve što vam treba kako biste proširili svoj potencijal audio iskustva. U pitanju je sveobuhvatni paket alata, opremljen najnovijim tehnologijama i premijum audio kvalitetom, efektima i mogućnostima kako bi podržao vaše potrebe. Opremljen Featuring SBX Pro Studio™ paketom tehnologija, daje vam potpuno audio iskustvo, kao nijedno drugo.\nGIGABYTE unapređuje svoje USB DAC-UP tehnologije sa USB DAC-UP 2.\nPioniri virtualne realnosti i gejmeri mogu biti sigurni da njihovi skupi dodaci i periferije neće imati problema sa povezivanjem i manjkom snage sa GIGABYTE USB DAC-UP 2. Sa gejmerskom opremom koja troši velike količine struje i sa čvrstim zahtevima specifikacija USB DAC-UP 2 je u potpunosti dorastao izazovu.


Vozom 200 na sat: Kako izgleda prvi tunel bez zastora i najduži železnički vijadukt u Srbiji /video/ - 25.04.2021, Sputnik Srbija\nVozom 200 na sat: Kako izgleda prvi tunel bez zastora i najduži železnički vijadukt u Srbiji /video/\nRuska kompanija RŽD Internešnl nedavno je završila građevinske radove na izgradnji najdužeg železničkog vijadukta u Srbiji od tri kilometra u plavnom delu... 25.04.2021, Sputnik Srbija\nekonomija, vesti, ržd internešnl\n10:29 25.04.2021 (Osveženo: 11:03 25.04.2021)\n© GORAN MILICEVIC, RŽD InternešnalTunel Čortanovci\n© GORAN MILICEVIC, RŽD Internešnal\nRuska kompanija RŽD Internešnl nedavno je završila građevinske radove na izgradnji najdužeg železničkog vijadukta u Srbiji od tri kilometra u plavnom delu Dunava i prvog tunela bez zastora "Čortanovci", u okviru gradnje brze pruge na deonici Stara Pazova - Novi Sad. Na Jutjubu objavljen je snimak vijadukta i tunela, završenih pre planiranih rokova.\nKako je kompanija ranije saopštila, pre puštanja u rad vijadukta i tunela (što je planirano za kraj 2021. godine), biće izvedeni radovi na ugradnji kontaktne mreže, gornjeg stroja koloseka. Takođe, biće sprovedena ispitivanja pre puštanja u rad, koja su planirana za jesen.\nDužina vijadukta je tri kilometra, a visina pojedinih stubova 26 metara, što se može uporediti sa visinom osmospratnice.\nVijadukt je projektovan na izlazu iz tunela "Čortanovci" ispred Sremskih Karlovaca i proteže se u plavnom delu Dunava. Deo objekta se nalazi na strmom terenu te je stoga bilo izgrađeno 20 zaštitnih konstrukcija protiv klizišta.\nSa druge strane, tunel "Čortanovci" čine dve paralelne cevi ukupne dužine 2,2 kilometra. Radovi na njegovoj izgradnji odvijali su se neprekidno od septembra 2017. godine i završeni su sedam meseci pre ugovornih rokova, naveo je ruski izvođač radova.\nRok za bezbedno korišćenje tunela koji je određen projektom je najmanje 100 godina.\nPrilikom izgradnje bile su korišćene napredne ruske i međunarodne tehnologije, koje su testirane, između ostalog i prilikom izgradnje olimpijskih objekata u Sočiju.\nNakon završetka svih radova u skladu sa projektom, putnički vozovi će na deonici brze pruge Stara Pazova - Novi Sad moći da razvijaju brzinu do 200 kilometara na čas, a teretni do 130 kilometara na čas.\nPomenuta deonica deo je šireg projekta izgradnje brze pruge na potezu Beograd-Novi Sad-Subotica-Budimpešta, a ugovor o nabavci tri elektro-motorna voza za brzine od 200 kilometara na sat već je potpisan.\nRanije je ministar građevinarstva, saobraćaja i infrastrukture Tomislav Momirović naveo da su tri elektro-voza nabavljena po ceni od oko 62,2 miliona evra.\nRadi se, objasnio je, o tri najsavremenije, dvospratne elektromotorne garniture, izuzetnog komfora, koje nose oznaku Štadler JIŠ 200.\n25 Mart 2021, 13:47\nZasad je planirnao da vozovi saobraćaju na brzoj pruzi Beograd -– Novi Sad, koju trenutno rade ruski i kineski partneri, sa domaćim podizvođačima.\n"Očekujem i da već u februaru sledeće godine uspostavimo komercijalnu liniju do Novog Sada", rekao je Momirović.\nTakođe, prema rečima predsednika Srbije Aleksandra Vučića, ovaj potez vozom će se prelaziti za pola sata i po ceni od 1.000 dinara, podseća B92.


-Administracija predsednika (SAD DŽozefa) Bajdena proučava mogućnost potencijalne evakuacije američkih državljana iz Ukrajine ukoliko Rusija izvrši invaziju na zemlju i prouzrokuje tešku situaciju u oblasti bezbednosti, navodi američka televizija.\nKako je precizirano, planiranjem akcija u slučaju „nepredviđenih okolnosti“ rukovodi Pentagon koji upravo sada razmatra različite scenarije ukoliko evakuacija bude neophodna – od evakuacije manjeg broja američkih državnih službenika do evakuacije koja bi uključivala veći broj državljana SAD. Konačnu odluku će, tvrdi Si-En-En, doneti američki Stejt department.\nPodsetimo, Kijev i zapadne zemlje, u prvom redu Amerika, u poslednje vreme optužuju Rusiju da koncentriše snage na granici sa Ukrajinom i da navodno priprema invaziju na tu zemlju. Ruski zvaničnici su u više navrata istakli da Moskva premešta snage na svojoj teritoriji, ali da nikome ne predstavlja pretnju, a da NATO, izgovarajući se navodom opasnošću od ruske invazije na Ukrajinu, pomera svoje snage na istok ka ruskim granicama.\nSAD vesti ruska invazija na Ukrajinu Rusija Ukrajina NATO


Kostolačke termoelektrane nastavljaju da premašuju plan • Poportal\n04/07/2017 09/07/2017 P.Panović0\nU kostolačkim termoelektranama odvijaju se remonti koji treba da obezbede stabilnu i pouzdanu proizvodnju električne energije. Proizvodni plan za ovu godinu zahteva maksimalno angažovanje svih termokapaciteta u Kostolcu, tako da godišnja proizvodnja na kraju decembra iznosi oko 6,56 milijardi kilovat-sati električne energije.\nI na početku letnjeg perioda, termokapaciteti za proizvodnju električne energije u „TE-KO Kostolac“ nastavljaju da premašuju plan. Kostolačke termoelektrane od početka godine do 10. juna proizvele su oko 3,1 milijardu kilovat-sati električne energije, što predstavlja učinak za 6,9 odsto veći od plana.\nU Termoelektrani „Kostolac A“ je do 10. juna proizvedeno ukupno 907,9 miliona kWh električne energije. Remont bloka A1 je završen, nakon čega je usledio i remont bloka A2. Oba bloka ispunjavaju tekuće planove proizvodnje i potvrđuju da ova termoelektrana predstavlja izuzetno pouzdan činilac u termosektoru EPS-a. U ovoj termoelektrani se obezbeđuje i toplotna energija za daljinski sistem grejanja Požarevca, Kostolca i okolnih naselja, što dodatno uslovljava njen stabilan rad tokom hladnijeg perioda godine.\nBlokovi B1 i B2 takođe ispunjavaju proizvodne ciljeve, što je rezultiralo da do 10. juna ukupna proizvodnja u Termoelektrani „Kostolac B“ iznosi 2,2 milijarde kWh, što premašuje plan za više od 140 miliona kWh.\nSmena u Garnizonu Vojske Srbije u Požarevcu\nNovo radno vreme komunalnih policajaca i inspektora\nPožarevački prosvetari protestuju u utorak


Press Online :: Humanitarne akcije :: Fondacija Ana i Vlade Divac donirala hiruršku opremu\nFondacija Ana i Vlade Divac donirala hiruršku opremu\nFondacija Ana i Vlade Divac donirala je danas hiruršku opremu Klinici za maksiofacijalnu hirurgiju vrednosti 500.000 dinara, a upravnik te klinike Milan Petrović rekao je da se na taj način pomaže se samo pacijentima, već i lekarima, koji sada imaju uslove da rade kao na zapadu.\n"I to je način da naši lekari ostanu ovde", rekao je Petrović Tanjugu, naglasivši da su u njegovoj klinici do sada uradili nekoliko zahvata operacija vilice sa pozajmljenim instrumentima od kolega, a da će sada biti u mogućnosti da to samostalno obavljaju tim instrumentima.\nPetrović se zahvalio na donaciji i istakao da je reč o mikrohirurškim instrumentima za najsloženije hirurške zahvate, koji se rade u maksiofacijalnoj hirurgiji.\nPredsednica Upravnog odbora Fondacije Ana Divac rekla je Tanjugu da je ta donacija od dugogodišnje partnerke njene fondacije, Anike Erker iz Amerike, koja raznim potrebama u Srbiji izlazi u susret, te da je i ovoga puta želela da donira toj klinici.\n"Pomažemo mnogim ljudima pri operacijama vilice, koji su imali tumore i ne mogu da nađu nijednu drugu vrstu pomoći, a ovi aparati, pored stručnosti lekara kod nas, služe da im pomognu da operacije izvršavaju na najbolji moguhi način", rekla je Divac.\nVrednost donacije Fondacije Ana i Vlade Divac u vidu preciznih mikrohirurških instrumenata Klinici za maksiofacijalnu hirurgiju je 500.000 dinara.


"Egipat neće biti uvučen u haos" - Klix.ba\nOmar Sulejman "Egipat neće biti uvučen u haos"\n"Egipat neće biti uvučen u haos"\n11.2.2011. u 08:35\nOmar Sulejman (Foto: PA)\nEgipatski potpredsjednik Omar Sulejman, kojem je predsjednik Hosni Mubarak prenio dio svojih ovlasti, rekao je u četvrtak navečer u svom televizijskom govoru naciji da Egipat neće biti uvučen u haos, te pozvao Egipćane da prestanu protestvovati i vrate se na svoja radna mjesta.\nSulejman je rekao da je napravljen detaljan plan za miran prijenos vlasti, te dodao da je vojska "štitila revoluciju mladih". Prema nepotvrđenim vijestima, u dvosedmičnim sukobima Mubarakovih pristalica i protivnika poginulo je oko tristo ljudi.\n"Slušajte svoju savjest, a ne strane sile", poručio je Sulejman Egipćanima te zatražio od njih da prestanu protestvovati i vrate se na svoja radna mjesta. "Radit ćemo zajedno s odlučnošću Egipćana, obećao sam Bogu i vama da ću raditi u interesu ovog naroda i za njegovu dobrobit", kazao je Sulejman na kraju svog obraćanja.\nStotine hiljada demonstranata okupljenih na glavnom trgu Tahriru u Kairu sa nezadovoljstvom su saslušali govor egipatskog potpredsjednika.


Vranjski Gimnazijalci drže javni čas - VOM\nNaslovnaVestiDruštvoVranjski Gimnazijalci drže javni čas\nVranjski Gimnazijalci drže javni čas\nčetvrtak, 9. maja 2019 : 14:46\nVranjski Gimnazijalci 13. maja u 19 sati u Domu Vojske, održaće javni čas, sa temom „Ideologija, patologija“ najavila je direktorka škole Suzana Mišić.\nOvom prilikom pozivamo sve srednjoškolce , nastavnike , roditelјe i građane da prisustvuju javnom času maturanata Vranjske gimnazije u cilјu da teorijsko znanje učinimo funkcionalnim i instrumentalnim sa preventivnim delovanjem u svakodnevnom životu – kaže Suzana Mišić.\nOna dodaje da smo svakodnevno svedoci mnogih dešavanja koji ne idu u prilog zdravom okruženju i delovanju.\nOvo je pokušaj i način da scenskim prikazom predstavimo okolnosti i situacije sa kojima se mladi susreću danas – kaže Mišić.\nVranjski Gimnazijalci su uvek bili svojevrsna elita u obrazovanju. Poslednjih godina veliki akcenat se stavlja i na vanškolske aktivnosti i prezentaciju stelčenog znanja na brojnim takmičenjima, gde vranjski Gimnazijalci beleže brilijantne rezultate.\nPrethodni tekstPrezentacija „Prevencije u borbi protiv trgovine ljudima“\nSledeći tekstTri gostujuće predstave u maju


MOBILE: Mirror Beta\nsubota, 13 Decembar 2014 07:00\nO petoj verziji Android operativnog sistema, a pored izmijenjenog interfejsa i novih mogućnosti, Lollipop ispod haube nudi i neke stvari koje programeri do sada nisu mogli iskoristiti. Tako jedan od novih API-ja u petici omogućava jednostavno snimanje ekrana Android uređaja, a sve je jo[ jednostavnije uz pomoć Mirror Beta aplikacije.\nIako je postojala i ranije, aplikacija Mirror u svojoj novoj, ali ipak beta verziji, omogućava upravo ono što smo spomenuli iznad. Korisnici Lollipop verzije Androida sada mogu snimati sadržaj svojih ekrana ili isti projektovati na Apple TV, Chromecast, Chrome browser na PC-ju ili neki drugi Android uređaj. Naravno, aplikacija radi i na starijim verzijama Androida, s tim da na istom mora biti omogućen root pristup.\nAplikacija je vrlo jednostavna. Želite li snimiti ekran, dovoljno je pokrenuti aplikaciju i startati Screencast, a jedina opcija je uključivanje ili isključivanje pokazivača dodira, koji simbolizira tačku dodira prsta na ekranu. S druge strane, ako ekran želite prikazati na drugom uređaju potrebne su i dodatna AllCast aplikacija na izvornom uređaju, odnosno AllCast Receiver ekstenzija za Chrome ili mobilna aplikacija za drugi Android uređaj.\nIako beta verzija aplikacije ponekad pokazuje znakove nestabilnosti, generalno je sve fluidno i brzo, pa čak i projekcije igara rade bez problema. Za manu ne možemo uzeti ni prisutni watermark, jer je ovo za sada još uvijek najbrži i najjednostavniji način da snimite i pokažete dešavanja na ekranu vašeg Android uređaja.\nSOFTVER: RootsMagic 7 – izrada porodičnog stabla\nMOBILE: VLC for Android\nprije 3 godina, 3 mjeseci\nprije 3 godina, 7 mjeseci


Uskoro o sankcijama | Energetski portal Srbije\nUskoro o sankcijama\n30.09. 2016 Srbija\nTanjug prenosi da će Ministarski savet Energetske zajednice zemalja Jugoistočne Evrope 14. oktobra u Sarajevu razmatrati uvođenje sankcija Srbiji zbog upornog odbijanja „Srbijagasa“ da razdvoji delatnosti i omogući konkurenciju na tržištu gasa u zemlji, izjavo je danas direktor Sekretarijata EZ Janez Kopač.\nOn je objasnio u Skupštini Srbije da „Srbijagas“ nije razdvojio sistem prenosa gasa od komercijalnog snabdevanja, što je na štetu potrošača.\n„Veliki problem je Srbijagas, jer nije rešeno ključno pitanje odnosno razdvajanje delatnosti operatora sistema u vertikalno integrisanim gasnim prduzećima Srbijagas i Jugorosgas“, rekao je Kopač tokom predstavljanja stanja u evropskim integracijama Srbije u oblasti energetike na skupštinskom Odboru za privredu, regionalni razvoj, trgovnu, turizam i energetiku.\nOn je podsetio da se zbog nerazdvajanja delatnosti u „Srbijagasu“ još od 2013. vodi prekršajni postupak.\nKopač kaže da je EZ do sada samo jednom primenila sankcije i to protiv BiH.\nSankcije mogu biti, kako kaže, uskraćivanje sredstva EU iz različitih fonodava, oduzimanje prava glasanje, nadoknađivanje troškova saradnje sa EZ i drugo, ali i međunarodne finansije organizacije mogu obustaviti saradnju sa tom zemljom.\nKopač je naveo da je Srbija morala da razdvoji delatnosti još po zakonu i Drugom energetskom paketu u 2007.\n„Imamo još dve nedelje da se reši što se čekalo, Uporno insistiranje rukovodstva Srbijagasa da ne razdvoji delatnosti bi moglo dovesti do usvajanja mera protiv Srbije ove godine. To razdvajanje nije samo na papiru već ima veliki uticaj na potrošače pošto bi jedan operator bio za snbadevanje gasom, a drugi za prenosni sistem, da bi moglo da dođe do konkurencije“, naglasio je on.\nKopač je istakao da u Srbiji kod trgovanja gasom nema konkurencije pošto „Srbijagas ne pušta nikog u svoje cevi“.\nOn je rekao da je na Vladi Srbije da u potpunosti primeni svoj zakon i ispuni svoje međunarodne obaveze, s obzirom da je vlada 100 odsto vlasnik „Srbijagasa“.\nPomoćnik ministra energetike Jelena Simović je rekla da se to ministarstvo priprema za predstojeći ministarski sastanak EZ u Sarajevu i da ne želi u ovom trenutku da iznosi „polučinjenice“ u vezi gasnog sektora.\n„Član 24 ugovora kaže da moraju da budu uvažene specifičnosti ugovorne strane“, istakla je Simović.\nOna je kazala da Srbija ulaže velike napore po pitanju „Srbijagasa“, da se rade odgovrajuće analize, kao i da tu postoje različiti aspekti i razlozi, na primer, finansijski i drugi.\nDrugi energetski paket


Niška televizija » Protestno okupljanje invalida u Obrenovićevoj ulici (VIDEO)\nProtestno okupljanje invalida u Obrenovićevoj ulici (VIDEO)\nObjavljeno 14.03.2015. 17:36\n“Najveće barijere su u ljudskim glavama, a na na ulicama i prilazima zgrada i institucija, kaže Slađan Vučković predsednik udruženja “Akcija i pomoć”, koje je organizovalo protestno okupljanje invalida u Obrenovićevoj ulici.\nReč je o akciji u kojoj su zainteresovani građani imali priliku da u invalidskim kolicima pokušaju da samostalno savladaju fizičke barijere i direktno se upoznaju sa položajem osoba sa invaliditetom u Nišu.\nOvak skup podržao je i narodni poslanik Milorad Stošić.\nIz Jugoistoka stižu upozorenja pred isključenje na 15000 adresa (VIDEO)\nObjedinjena procedura u praksi (VIDEO)


Milutinov je dabl-dabl mašina, CSKA savladao Žalgiris u Moskvi, Lučić odličan u pobedi Bajerna - Telegraf.rs\n13/01/21 | 21:35 ≫ 21:41\nSrpski centar Nikola Milutinov navikao nas je na dobre partije, pa je on to još jednom demonstrirao protiv Litvanaca tako što je upisao još jedan dabl-dabl sa 10 poena i 14 skokova (pet ofanzivnih i devet defanzivnih).\nKošarkaši CSKA odmah su se podigli posle poraza od Baskonije i ostvarili novu pobedu. Ovoga puta, pao je Žalgiris u Moskvi sa 83:73 u sklopu 19. kola Evrolige.\nMoskovljani su prošloj rundi zabeležili tek četvrti poraz ove sezone u evropskom elitnom takmičenju, pa su morali da poprave utisak protiv Žalgirisa, čemu su pristupili od prvog minuta. Rezultat se video već u prvom poluvremenu pošto su "armejci" pred veliku pauzu imali dvocifrenu razliku.\nŽalgiris se probudio u trećoj deonici, smanjio prednost, došao do povoljne situacije da zapreti domaćinu koji je u poslednjih 10 minuta zbio redove, zategnuo odbranu i sigurno stigao do pobede.\nMilutinov je imao 4/8 za dva poena 2/2 sa slobodnih bacanja.\nNjegov kolega Džejms je bio najzaslužniji ovoga puta za pobedu CSKA sa 21 poenom, tri manje je dodao Šengelija, dok je u protivničkom taboru Grigonis ubacio 16 poena.\nBajern je u neizvesnoj završnici uspeo da savlada Zenit u Minhenu sa 82:80, iako je bio u velikom zaostatku nakon prvog poluvremena.\nIzabranici Andree Trinkijerija imali su težak posao da se posle -10 krajem druge četvrtine vrate u igru, ali su to oni učinili, ponajviše na pogon Boldvina koji je bio najefikasniji igrač minhenske ekipe sa 17 poena.\nOdličnu partiju u dresu Bajerna odigrao je i Vladimir Lučić koji je upisao 15 poena, četiri skoka i dve asistencije, dok je u poraženoj ekipi Gudaitis došao do 22 poena i time imao najbolji učinak na utakmici.\nVideo: Trening crveno-belih pred put u Španiju\nDuško Ivanović srušio CSKA: Baskonija zaustavila lidera Evrolige, Milutinov neutralisan


Poker Srbija: 888 Poker Zatvorio Vrata Ponudi William Hill-a\n888 Poker Zatvorio Vrata Ponudi William Hill-a\nSamo nekoliko dana nakon što su čelnici 888 Poker-a potvrdili da su ušli u pregovore sa William Hill-om oko prodaje ove poker sobe, PR firme sa sedištem u Londonu, Hudson Sandler objavio je da su pregovori prekinuti pre nego što su obe postigle dogovor oko cene. U saopštenju izdadom za javnost, najveća britanska kladioničarska kuća ponudila je $1.140.000.000 za 888 Holding, osnivačku kompaniju 888 Poker-a, ali ta cena nikako nije odgovarala jednom od glavnih akcionara kompanije, koji bi svoje akcije prodao za daleko veću sumu.\n"Odbor kompanije i predstavnici glavnih akcionara, zajedno sa svojim savetnicima, imali su niz pregovora sa predstavnicima Willam Hill-a oko moguće predložene ponude u vrednosti od 200 penija plus po 3 penija dividende po akciji. Međutim, zbog značajno različitog mišljenja oko vrednosti akcije sa glavnim akcionarom nije bilo moguće postići dogovor o uslovima ponude, pa je stoga odbor kompanije odlučio da prekine dalje razgovore sa Willam Hill-om", navodi se u saopštenju izdatom za javnost.\nPrema nekim glasinama, jednom od osnivača i vlasnika 888 Holdinga, porodici Shaked, ponuda Willam Hill-a od 200 penija po akciji nije odgovarala, jer ona ni u jednom trenutku nije htela da pristane na sumu manju od 300 penija po akciji.\nUbrzo nakon što je saopštenje izdato, akcije 888 Holdinga su pale za 11.58%, dok su sa druge strane vrednosti akcija Willam Hill-a skočile za 0.63% na Londonskoj berzi. Brian Mattingley, glavni izvršni menadžer 888 Holding-a, izjavio je da neuspešni pregovori i reakcija londonske berze ne trebaju nikog da navedu da posumnja u finansijku stabilnost kompanije. Prema njegovim rečima 888 Holding je veoma stabilna kompanija koja nastavlja da posluje u skladu sa svojim očekivanjima i gleda pozitivno na budućnost.


U Kosjeriću jedinstveno upravno mesto - Radio Luna\nOko 1000 potrošača nema struju u selima oko Priboja\nMinistarka Vujović u Užicu: U septembru kraj radova na proširenju tela deponije i sanaciji klizišta u Dubokom\nPočetna Zlatiborski okrug Bajina Bašta, Požega, Kosjerić, Arilje U Kosjeriću jedinstveno upravno mesto\nU Kosjeriću jedinstveno upravno mesto\nBeograd, 9. decembra 2020 - Ministarka drzavne uprave i lokalne samouprave Marija Obradovic potpisala je danas sa predsednicima opstina Paracin, Kosjeric i Topola ugovore za uspostavljanje jedinstvenog upravnog mesta (JUM). U ime tri navedene opstine prisustvovali su predsednik opstine Paracin Vladimir Milicevic, predsednik opstine Kosjeric Zarko Djokic, i u ime opstine Topola Miodrag Milovanovic. FOTO TANJUG/DRAGAN KUJUNDZIC / bs\nMinistarka državne uprave i lokalne samouprave Marija Obradović potpisala je sa predsednicima opština Kosjerić, Paraćin i Topola ugovore za uspostavljanje jedinstvenog upravnog mesta.\nBeograd, 9. decembra 2020 – Ministarka drzavne uprave i lokalne samouprave Marija Obradovic potpisala je danas sa predsednicima opstina Paracin, Kosjeric i Topola ugovore za uspostavljanje jedinstvenog upravnog mesta (JUM). U ime tri navedene opstine prisustvovali su predsednik opstine Paracin Vladimir Milicevic, predsednik opstine Kosjeric Zarko Djokic, i u ime opstine Topola Miodrag Milovanovic. FOTO TANJUG/DRAGAN KUJUNDZIC / bs\nKako je saopšteno, u pitanju je novi, moderni način funkcionisanja javne uprave koji bi u potpunosti trebalo da počne sa funkcionisanjem najkasnije do septembra sledeće godine.\n– Uspostavljanjem jedinstvenog upravnog mesta svi zajedno pružamo građanima najbolju moguću uslugu, a to je da na jednom jedinom mestu u opštini predaju svoj zahtev i da na tom istom mestu dobiju rešenje, izjavila je Obradović objasnivši da neće biti šetanja od šaltera do šaletera i da će, po predaji zahteva, opštinski službenik u njihovo ime obavljati sav ostali posao.\n– Na ovaj način lokalne administracije postaju servis svojih građana, štede im vreme i novac na putu ka ostvarivanju njihovih prava, zaključila je ministarka.\nMinistarka Marija Obradović je dodala da su te tri opštine ostvarile pravo na dobijanje 20 miliona dinara budžetskih sredstava.\nDo sada je u Srbiji otvoreno 10 jedinstvenih upravnih mesta, i to u Lazarevacu, Šapcu, Žitištu, Smederevskoj Palanci, Beloj Palanci, Somboru, Kruševacu, Vlasotincu, Užicu i Gornjem Milanovcu, a do kraja ove godine očekuje se otvaranje u još četiri opštine, navode iz Ministarstva za državnu upravu i lokalnu samoupravu.\nJoš 75 novoobolelih u okrugu\nČetvrtak bez vode\nUžice 27. januara 2021.\nuPoMoc 27. januara 2021.\nSrbija i region1863\nPriboj, Prijepolje, Nova Varoš, Sjenica1139


pink.rs | Vulin: Ministarstvo unutrašnjih poslova obrazovanju poklanja veliku pažnju, bez školovanog policajca nema ni ozbiljne službe\n„Ministarstvo unutrašnjih poslova je institucija koja obrazovanju poklanja veliku pažnju, jer bez školovanog policajca nema ni ozbiljne službe. Ulažemo u obrazovanje naših pripadnika i školujemo ih tako da ceo život rade u Ministarstvu unutrašnjih poslova“, naveo je ministar unutrašnjih poslova.\n„Svaki pripadnik policije, vojske i Bezbednosno-informativne agencije mora da oseti da je država uz njega i šta god da se desi, da država stoji iza njega, da zna da ga država neće prodati, napustiti ili izručiti stranim sudovima, kao što je, nažalost, u periodu od 2000. do 2012. godine bio slučaj“, istakao je ministar Vulin.\n„Verujem da će ova 10. klasa ostaviti trag, da ćete biti vredni ponavljanja, da ćete imati razloga da se čujete i unapređujete ono što ste ovde naučili“, kazao je ministar Vulin.\nVulin: Dok sam ministar unutrašnjih poslova, svako ko bude napao policajca, biće zakonski sankcionisan (FOTO+VIDEO)


Solarni paneli na krovovima bi sami mogli da proizvode više struje nego što je svet potrošio u 2018. | CEMAFORUM.rs\nMale elektrane na krovovima kuća i industrijskih objekata mogle bi da odigraju važnu ulogu u smanjenju emisija ugljen-dioksida i rešavanju problema dostupnosti električne energije u ruralnim oblastima.\nNovo istraživanje, čiji su rezultati objavljeni u naučnom časopisu Nature Communications, otkrilo je da su mogućnosti solarnih panela na krovovima za zadovoljenje energetskih potreba čovečanstva veće nego što su pokazali prethodni proračuni i iznose 27 hiljada milijardi kilovat-časova električne energije godišnje na svetskom nivou.\nAko bismo postavili solarne panele na sve iskoristive krovove na svetu, mogli bismo da proizvodimo više električne energije nego što smo potrošili tokom 2018. godine, zaključio je tim predvođen naučnicima sa Univerziteta Kork (Irska).\nEksperti su do rezultata istraživanja došli koristeći geoprostornu analizu, velike podatke (big data) i mašinsko učenje. Oni su analizirali 130 miliona kvadratnih kilometara površine zemlje, pri čemu su demarkirali 0,2 miliona kvadratnih kilometara krovne površine.\nStudija je pokazala ukupni tehnički potencijal za proizvodnju 27 hiljada milijardi kilovat-časova električne energije godišnje na svetskom nivou. Ukupna potrošnja struje u 2018. godini iznosila je oko 23 hiljada milijardi kilovat-časova.\nNajveći potencijal u ovoj oblasti poseduje Azija, sa mogućnošću proizvodnje 13 hiljada milijardi kilovat-časova godišnje. Za njom slede Severna Amerika i Evropa, sa mogućnošću proizvodnje 5,5, odnosno 3,6, hiljada milijardi kilovat-časova godišnje. Uprkos dobroj insolaciji, Afrika zbog niskog građevinskog fonda može da doprinese sa tek 2,9 hiljada milijardi kilovat-časova godišnje. Najniže se kotira Južna Amerika – 1,7 hiljada milijardi kilovat-časova godišnje.\nKoja količina električne energije proizvedene na ovaj način bi mogla da bude iskorištena zavisi i od drugih faktora kao što je razvoj kapaciteta za skladištenje energije i distributivne mreže.\nCena električne energije proizvedene pomoću krovnih solarnih panela kretala bi se između 40 i 280 američkih dolara po megavat-satu u zavisnosti od regiona. Čak 10 hiljada milijardi kilovat-časova moglo bi da se proizvodi po ceni nižoj od 100 američkih dolara po megavatu, naglasili su istraživači.\nPrema njihovim zaključcima, minimalno 50 odsto ukupne površine krovova je neophodno za zadovoljenje globalne godišnje potražnje za električnom energijom.\nNaučnici su istakli važnost svojih saznanja za održivi razvoj i borbu protiv klimatskih promena.\nPrema podacima iz 2018. godine, gotovo 800 miliona ljudi, što je više od 10 odsto svetske populacije, nije imalo pristup električnoj energiji, većina iz ruralnih područja, a investicije u krovne solarne panele bi mogle da razreše ovaj problem. Instalacija solarnih elektrana za proizvodnju 10 hiljada milijardi kilovat-časova bi opskrbila električnom energijom čak 3,7 milijardi stanovnika.


APATINCI SAVLADALI KOLUBARU U 6. KOLU SUPER B RUKOMETNE LIGE | Radioapatin\nAPATINCI SAVLADALI KOLUBARU U 6. KOLU SUPER B RUKOMETNE LIGE\nApatinski rukometaši su u subotu, na svom parketu u okviru 6. kola Super B rukometne lige grupa “Sever-Centar”, dočekali rukometaše Kolubare iz Lazarevca.\nTokom prvog dela susreta Apatinci su dobro igrali, bili bolji rival i na pauzu otišli sa prednošću od pet golova razlike (13:8), ali su u drugom poluvremenu popustali i dozvolili gostima da izjednače na deset minuta pre kraja i utakmicu uvedu u neizvesnu završnicu. Ipak, apatinci nisu dozvolili preokret i utakmicu su rešili u svoju korist rezultatom 24:20.\nZa igrača utakmice proglašen je Stevan Oljača koji je postigao 6 pogodaka, a u redovima apatinaca raspoložen je bio i Aleksandar Pilipović sa 8 postignutih golova.\nU sledećem kolu rukometne Super B lige, koje se igra za dve nedelje, apatinski rukometaši putuju u Berograd gde će se sastati sa rukometnim klubom Sinđelić.


Dan online - Ekonomija: Pad ekonomskog rasta neminovan, država priprema paket mjera - 2020-03-17\nEkonomija ŠTO DUŽE BUDE TRAJAO VIRUS KORONA TO ĆE NEGATIVNIJI EFEKAT BITI PO EKONOMIJU\nŽugić i Marković Pad ekonomskog rasta neminovan, država priprema paket mjera Vlada je u programu ekonomskih reformi prognozirala rast od 1,4 odsto u slučaju usporavanja rasta evropske ekonomije i pada turističkog prometa. Jedna konsultantska kuća je prognozirala da taj rast može biti još manji ukoliko sadašnja situacija potraje do juna Vlada i CBCG rade na pripremi seta mjera kako bi minimizirali negativni uticaj virusa korona na privredu\nVirus korona imaće negativan uticaj na ekonomiju Crne Gore, zbog čega Vlada i Centralna banka, u saradnji sa komercijalnim bankama, pripremaju set mjera za minimiziranje negativnog uticaja na ekonomiju, građane i privredu. Tim povodom premijer Duško Marković se juče sastao sa guvernerom Centralne banke (CBCG) Radojem Žugićem. Guverner ga je izvijestio da već predano rade na pripremi seta mjera, dok su se obojica saglasili da je važno da se one primjenjuju tokom krize izazvane virusom i perioda kratkog oporavka.\nTim povodom se Žugić juče sastao sa predstavnicima Udruženja banaka. Na sastanku je konstatovano da su sve banke obezbijedile mehanizme za redovno snabdijevanje bankomata gotovinom, te da su privremeno ukinute naknade za podizanje novca na bankomatima, kao i naknade za korišćenje elektronskih plaćanja.\n– Vodeći se principima društvene odgovornosti i prepoznajući da aktuelna situacija može imati negativne posledice na privredu, na sastanku je bilo riječi i o načinima na koje bi bankarski sektor mogao da pruži doprinos lakšem prevazilaženju potencijalnih problema u ekonomiji. Stoga je zaključeno da banke nastavljaju sa kreditnom aktivnošću, dok će CBCG osigurati zakonski osnov koji bi relaksirao banke da restrukturiraju kredite čije je kašnjenje opravdano, tj. uzrokovano posledicama novonastale situacije – naveli su iz CBCG nakon sastanka sa predstavnicima komercijalnih banaka.\nPrema informacijama „Dana”, danas bi trebalo da bude sjednica Savjeta CBCG na kojoj će se razmatrati paket mjera.\nKoliko će negativan efekat po ekonomiju imati virus korona, koji je doveo do zatvaranja ugostiteljskih objekata, niko sada sa sigurnošću ne može reći. Jedan od razloga je taj što se ne zna koliko će potrajati opravdane mjere Vlade izrečene zbog virusa korona. Sigurno je da što duže budu na snazi, to će negativni efekat po ekonomiju biti veći.\nU vladinom Programu ekonomskih reformi od 2020. do 2022. godine, za ovu godinu je predviđen rast BDP-a od 3,4 odsto, dok je alternativnim scenarijom, koji je uzeo u obzir potencijalno usporavanje rasta evropske ekonomije, niži rast u turističkom prometu, kao i povećanu opreznost investitora, prognoziran rast od 1,4 odsto. Ukoliko sadašnje stanje potraje, najviše će biti pogođen turizam, koji čini četvrtinu BDP-a Crne Gore, kazalo je ranije više ekonomista i turističkih poslenika „Danu”.\nStopom rasta BDP-a i uticajem virusa korona bavila se konsultantska kuća Fideliti konsalting. Oni smatraju da je rast od 3,4 odsto u sadašnjoj situaciji nemoguć. Prvi scenario, koji bi doveo do pada stope rasta na dva odsto, podrazumijevao bi da se u aprilu stanje na tržištima (korona virus, nafta, tržište duga) stabilizuje, da kasni buking čini ispod 30 odsto rezervacije smještaja i otpuštanja radne snage do tri odsto.\nScenario dva i pad stope rasta na jedan odsto podrazumijevao bi da sadašnje stanje potraje do juna, da kasni buking čini ispod 50 odsto rezervisanog smještaja i otpuštanja radne snage do osam odsto.\nPovodom uticaja korone na ekonomiju, juče se oglasio i predsjednik partije Biram Crnu Goru Radomir Novaković. On je kazao da će pojava pandemije virusa korona imati negativne reperkusije po crnogorski ekonomski sistem, zbog čega Vlada mora naći model po kojem će nastala šteta biti sanirana.\n– U protivnom brojna tržišta, pa i tržište rada mogu biti izloženi značajnim problemima. Na udaru će se naći sve privredne djelatnosti, što se po modelu domino efekta u krajnjoj liniji mora odraziti ne samo na standard poslodavaca već i svakog pojedinca – naveo je Novaković u saopštenju.\nEvropska unija (EU) predviđa recesiju za 2020. godinu, rekao je juče evropski komesar zadužen za unutrašnje tržište Tijeri Breton, ne dajući procenu kolika će biti ali predviđajući da će globalni uticaj korona virusa na evropski rast biti između dva i 2,5 procenata, javlja AFP.\n– Prije krize predviđen rast bio je oko 1,4 odsto za cijeli kontinent. Mislimo da ćemo imati uticaj između dva i 2,5 odsto na taj rast - rekao je Breton. To bi bila recesija od najmanje jedan odsto.\nEBRD: Moguć brz oporavak\nEpidemija virusa korona imaće neposredan uticaj na ekonomski učinak u regionima Evropske banke za obnovu i razvoj (EBRD), ali je za razliku od finansijske krize 2008. godine, brz oporavak moguć kada se ona suzbije, ocijenili su predstavnici te finansijske institucije.\n– Često nas ovih dana pitaju za naše viđenje kratkoročnog i dugoročnog uticaja aktuelnih dešavanja na ekonomiju. S obzirom na to da se ova situacija brzo razvija, očigledno je da je veoma teško doći do konačnih zaključaka – kazali su iz EBRD-a.\nOni su dodali da, u trenutku kada se svijet nalazi u zagrljaju Kovid-19 krize, EBRD kao vodeća međunarodna finansijska institucija ubrzava sopstvene napore da podrži privrede u koje ulaže i gdje se angažuje.\nIz banke su podsjetili da je njen upravni odbor u petak odobrio hitan paket od milijardu eura.\nKad pandemija prođe, većina Rusa će na odmor u Crnu Goru\nJedan od najpopularnijih ruskih portala za putovanja i onlajn rezervacije www.tutu.ru. sproveo je anketu i pitao građane: Gdje biste prvo otputovali na odmor kad prođe pandemija virusa korona. Crna Gora je, kako prenosi Komsomoljaskaja pravda – prvi izbor turista. U tekstu se ističe da je to jedina evropska država koja još odolijeva smrtonosnom virusu, koji je gotovo zaustavio planetu, kao i da su cijene avio-karata nešto niže u odnosu na prošlu godinu. Čak 20 odsto više ruskih državljana zainteresovano je da ove godine odmara u Crnoj Gori. List primjećuje da su Rusi u međuvremenu najviše aranžamana otkazali u periodu od marta do maja, te da gotovo nema otkazivanja aranžmana u periodu od jula do oktobra (svega 1-2 odsto).\nZanimljivo je da je Italija koja je najviše pogođena virusom korona i dalje omiljena, te da je na petom mjestu destinacija koje su u Rusiji najaktuelnije ovog ljeta. Španija je na drugom mjestu.\nSmanjiti cijene u hotelima\nSNP je pozvao Vladu i nadležne organe da što prije izađu sa jasnim mjerama za prevazilaženje potencijalno teške situacije u turizmu, kako bi se smanjile eventualne posledice koje bi mogla prouzrokovati epidemija virusa korona.\n– U tom smislu, po ugledu na zemlje regiona, moglo bi se razmisliti o nižim cijenama boravka u hotelima i privatnom smještaju tokom maja i juna – naveli su predstavnici SNP-a u saopštenju.\nOni su dodali da bi se podrška mogla ogledati u odlaganju plaćanja poreza na dobit, subvencijama koje se odnose na poreze i doprinose zaposlenih, kao i liberalnijem odnosu banaka prema kreditnim obavezama turističkih poslenika.\nSmatraju da će za Crnu Goru, koja uglavnom živi od turizma, nastupajuća sezona biti neizvjesna.\n– Prema informacijama koje dolaze do javnosti, predsezona je pod znakom pitanja s obzirom na to da se otkazuju turistički aranžmani, konferencije i ostali događaji, avio-kompanije otkazuju letove, turističke agencije bilježe gubitke, a neki hoteli planiraju zatvaranje – rekli su iz SNP-a.\n”CBCG će osigurati zakonski osnov koji bi relaksirao banke da restrukturiraju kredite čije je kašnjenje opravdano, tj. uzrokovano posledicama novonastale situacije


Generalnom sponzoru Olimpijskog tima i Olimpijskog komiteta Srbije kompaniji Telenor i njenom generalnom direktoru pripala je čast da uruči nagrade Olimpijskog komiteta najboljim sportistima u 2010.\nPredstavljen telenorov kalendar za 2011.\nČetvrti po redu Telenorov kalendar ove godine nosi naziv „12 kodova“ i predstavlja onlajn identitete 23 mlada srpska umetnika.\nSmislite novogodišnju odluku i osvojite HTC HD7\nPovodom uznemiravanja SMS porukama koje stižu sa različitih brojeva iz mreže MTS u kojima se promoviše sajt za sportske stipendije, skrećemo pažnju korisnicima na sledeće činjenice:\nIspravka cene telefona u oglasu "24 sata"\nU tiražu dnevnih novina „24 sata“ od 1. decembra 2010. godine, na strani 5, pogrešno je prikazana cena mobilnog telefonskog aparata HTC Desire HD\nNovogodišnja ponuda Telenora\nHTC Desire HD, Sony Ericsson X10 mini i Nokia C7 samo su neki od novih modela telefona dostupni svima uz Prenesi i Prenesi plus pakete po povoljnim cenama.\nTelenor drugu godinu zaredom dobio nagradu na WEB Festu\nTelenorov veb sajt pobednik je ovogodišnjeg WEB FEST-a na osnovu glasova žirija iz regiona bivše Jugoslavije u kategoriji poslovnog sajta. Telenorov sajt našao se ispred sajtova web.burza.hr i putovanja.info.\nPrema statističkim podacima koje je objavila Opera Softver, Srbija je na prvom mestu među vodećim evropskim zemljama u pogledu porasta broja poseta Internet stranicama preko mobilnog telefona i broja korisnika, pri čemu svaki korisnik u proseku pretraži 385 stranica mesečno. U Srbiji, Telenorovi korisnici Opere dnevno u proseku otvore oko 80 Internet stranica, odonsno 2400 mesečno.\nPojednostavljenje ponude tarifnih paketa i promena cena\nTelenor će pojednostaviti svoje pripejd tarifne pakete i omogućiti svojim korisnicima da lakše izaberu paket koji najviše odgovara njihovim potrebama i navikama.\nKao zvanični mobility partner Sinergije 2010, Telenor, u saradnji sa Microsoftom predstavlja Mail pro servis, jedinstveno poslovno e-mail rešenje, visokog kvaliteta i pouzdanosti, zasnovano na Microsoft Exchange tehnologiji.\nSrbija je jedna od retkih zemalja Evropi u kojoj je, zahvaljujući Telenoru, omogućen jednostavan i siguran sistem plaćanja mobilnim telefonom direktno sa bankovnog računa.\nPromena cena aktivacije nakon suspenzije\nOd 1. decembra doći će do promene cene aktivacije posle suspenzije odlaznog saobraćaja kao i cene aktivacije posle suspenzije dolaznog saobraćaja.\nViše gigabajta i besplatne SMS poruke uz Telenor Internet paket "Ista cena"\nDodatni gigabajt i hiljadu SMS poruka mesečno u narednih šest meseci, Internet modem za jedan dinar, isti iznos računa svakog meseca uz potpunu kontrolu troškova, očekuju u maju sve nove postpejd korisnike Internet paketa „Ista cena“.\nFinansijski rezultati za treći kvartal 2010.\nKompanija Telenor u Srbiji u trećem kvartalu ove godine imala je prihod od 704 miliona norveških kruna (oko 86,7 miliona evra), što je za 8 odsto manje u odnosu na isti period u 2009.\nHTC Wildfire najboljem "kompozitoru"u novoj Telenor prodavnici u TC "Ušće"\nTelenorova prodavnica otvorena je na drugom spratu tržnog centra „Ušće“ u Beogradu. Prvih 100 posetilaca koji postanu postpejd korisnici dobiće poklone.


Mapa takozvane "velike Albanije" na sportskom događaju u Beogradu za Srbe nije provokacija, već napad i albanski terorizam, rekao je Marković i pozvao SAD i velike sile da ne primenjuju dvostruke aršine.\n"Ako je Srbija podržala SAD u borbi protiv islamskog terorizma i džihadista, tako i mi sada pozivamo SAD i Evropu da se uključe u borbu protiv albanskog terorizma. Kako drugačije nazvati to što Albanci žele da oduzmu delove teritorije Srbije, Crne Gore, Grčke i Makedonije", naveo je Marković.\nOn je osudio postupke albanskih fudbalera i delegacije na utakmici u Beogradu i rekao da je to osmišljen i organizovan napad, te da očekuje od "UEFA da kazni teroristički klub, jer to nije fudbalska reprezentacija već teroristička".\nMarković je osudio napade na radnje Albanaca u Srbiji.\n"Jedinstvena Srbija osuđuje napade i paljenje radnji Albanca u Srbiji. To nije nešto sa čim Srbi treba da se ponose. Pozivamo građane Srbije da poštuju nacuionalne manjine. Bojim se da ako dogodi još neki napad, da će Srbi koji žive u getu na Kosmetu imati problema", rekao je Marković.


Bojiću bronza drugog dana „Valter kupa“ - podunavlje.info\nSMEDEREVO, 14. novembar 2021 – Srpski strelci su drugog dana Sedmog „Valter kupa“ osvojili 18 medalja, od kojih je za Smederevce najsjajnija bronzana, za koju se pištoljem izborio Dušan Bojić, član Streljačke družine „Smederevo“ u nadmetanju juniora do 18 godina.\nTradicionalni turnir u Smederevu, koji je okupio više od 250 juniora i juniorki iz deset zemalja je u subotu nastavljen pojedinačnim takmičenjima. Strelci su gađali u tri uzrasne kategorije (do 16, do 18, do 20 godina), a u svakoj disciplini je bodovan i ekipan plasman.\nTalenti srpskog streljađšva su osvojili pet zlatnih medalja. U takmičenju juniorki vazdušnom puškom do 16 godina istakla se Teodora Vukojević, koja je pobedila sa sjajnih 630,6 krugova, što je i najbolji rezultat dana ovim oružjem. Puškom je do zlata došla i Marija Kolarević (Novi Sad), koja je bila najpreciznija u konkurenciji do 20 godina.\nVazdušnim pištoljem naši strelci su „pogodili“ tri zlata. Jovana Todorović (Novi Beograd-Ušće) je bila najbolja juniorka do 20 godina zabeležvši 568 krugova, najvrednije ostvarenje dana pištoljem. Olga Stojanović („Aleksa Dejović“) je pobedila u nadmetanju juniorki do 16 godina, u kome su Srpkinje dominirale. Luka Milošević (Akademac) je trijumfovao u izjednačenom takmičenju juniora do 16 godina. Postigao je isti rezultat kao i drugoplasirani Marko Ninković iz Pančeva, a Miloševiću je pripalo prvo mesto zbog većeg broja unutrašnjih centara.\nSem pet zlatnih, našim takmičarima je pripalo sedam srebrnih i šest bronzanih medalja\nU nedelju, poslednjeg dana turnira, svi strelci se takmiče u jedinstvenoj, apsolutnoj kategoriji, a u svakoj disciplini će biti održana i finalna gađanja.\nSutra počinje prijava za dodatnih 20 evra pomoći države, isplata u decembru\n05/07/2022, 6:21 am


Siniša Mali će biti predložen za ministra finansija | SEEbiz.eu\nObjavljeno: 08.05.2018 / 11:04\nBEOGRAD - Siniša Mali biće predložen za novog ministra finansija, objavila je danas Radio-televizija Srbije.\nMali je prethodne četiri godine bio gradonačelnik Beograda.\nMinistar finansija Dušan Vujović, kako je saopšteno, odlučio je da se povuče sa te funkcije iz ličnih razloga i o tome je obavestio premijerku Srbije Anu Brnabić.\nVujović je naveo da su u vreme njegovog mandata ostvareni značajni rezultati u vezi sa makroekonomskom stabilizacijom, fiskalnom konsolidacijom i strukturnim reformama.\nKako je ranije saopštila Vlada, Ana Brnabić zahvalna je Dušanu Vujoviću na dosadašnjoj saradnji, posvećenosti ciljevima Vlade i postignutim rezultatima u resoru koji je vodio.\nTagovi: Siniša Mali, Dušan Vujović, Vlada Srbije, Ana Brnabić


Ruski diplomata podsetio u SB UN: Moskva nije ni pomenuta u Minskim sporazumima - 17.02.2022, Sputnik Srbija\nRuski diplomata podsetio u SB UN: Moskva nije ni pomenuta u Minskim sporazumima\nZamenik šefa diplomatije Rusije Sergej Veršinjin izrazio je skepsu u vezi sa namerom ukrajinskog rukovodstva da realizuje Minske sporazume kako bi se rešila... 17.02.2022, Sputnik Srbija\nOn je naglasio da ukrajinski političari „pokušavaju da ukorene mišljenje na Zapadu da su Minski sporazumi u suprotnosti sa interesima Ukrajine“.„Još jedan uobičajeni izgovor ove vrste je da, navodno, Rusija ne ispunjava neke svoje obaveze iz Minskog sporazuma. Očigledno je da nema osnova za takvu formulaciju pitanja, jer se Rusija ne pominje u Minskim sporazumima“, dodao je zamenik šefa diplomatije Rusije.\nZamenik šefa diplomatije Rusije Sergej Veršinjin izrazio je skepsu u vezi sa namerom ukrajinskog rukovodstva da realizuje Minske sporazume kako bi se rešila kriza u Donbasu.\n„Na žalost, nakon sedam godina imamo sve više razloga da verujemo da realizacija paketa mera iz Minska još uvek nije uključena u planove našeg ukrajinskog suseda. Oni otvoreno to govore“, izjavio je Veršinjin na sednici Saveta bezbednosti UN.\nOn je naglasio da ukrajinski političari „pokušavaju da ukorene mišljenje na Zapadu da su Minski sporazumi u suprotnosti sa interesima Ukrajine“.\n„Još jedan uobičajeni izgovor ove vrste je da, navodno, Rusija ne ispunjava neke svoje obaveze iz Minskog sporazuma. Očigledno je da nema osnova za takvu formulaciju pitanja, jer se Rusija ne pominje u Minskim sporazumima“, dodao je zamenik šefa diplomatije Rusije.\nBlinken predlaže Lavrovu novi sastanak, moguć samit lidera ključnih država\n17 Februar, 17:58


Postovi sa oznakom "Cloud"\nAko niste pročitali naš prošli tekst na temu Nextcloud servisa, predlažemo da to učinite pre nego dalje nastavite sa čitanjem. U ovom tekstu ćemo objasniti kako podesiti Nextcloud u sekciji pod nazivom Administracija. Pregled Prilikom startovanja opcije Pregled aplikacija će\nŠta je Cloud hosting i kako funkcioniše\nCloud predstavlja koncept gde su zajednički resursi, software i informacije uvek dostupni na zahtev koristeći mrežnu infrastrukturu. Cloud hosting je tehnologija hostovanja Internet prezentacija/aplikacija na virtuelnim serverima koji svoje resurse povlače iz mreža velikog broja hardverskih servera. Uprošćeno, cloud hosting\nNema boljeg načina da nekoga uverite u kvalitet i funkcionalnost nekog tehnološkog koncepta od toga da mu na konkretnom primeru prikažete sve njegove prednosti. Velike IT kompanije najčešće domaćim korisnicima pokazuju studije slučaja primene cloud computinga sa daleko razvijenijih tržišta,


Sputniknews: Kinezi nisu došli u Srbiju da bi ostali samo jedno leto | podunavlje.info\nIzvor: sputniknews.com, autor: Mira Kankaraš Trklja – 12. jun 2019 – Teško da će Srbija, odnosno kineska Železara u Smederevu, moći da računa na izuzeće od kvota EU na uvoz čelika, ali to nije drama, niti treba očekivati da će ozbilјnije smanjiti proizvodnju čelika.\nKvote koje je EU u februaru uvela na uvoz čelika iz trećih zemalјa, kakve su Rusija, Kina, Turska, Brazil, oročene su do kraja ovog meseca i početkom jula znaćemo da li će bez carine EU iz takvih zemalјa i dalјe uvoziti ukupno 3,3 miliona tona čelika. Još nema najava u kojem pravcu razmišlјaju u Briselu, hoće li možda biti još restriktivniji, što se sigurno ne bi dopalo kineskoj kompaniji „Hbis grupi“ koja je vlasnik Železare u Smederevu, a koju je vrlo brzo vratila iz mrtvih i sada dobro posluje.\nSmederevska železara, koja je godišnju proizvodnju podigla na blizu dva miliona tona čelika, nema veliku zastuplјenost na evropskom tržištu, gde učestvuje sa 1,3 do 1,5 odsto u ukupnom uvozu čelika u EU. Ipak, sa 750 miliona evra prošle godine je bila najveći izvoznik u Srbiji upravo zahvalјujući rastu izvoza u Evropu od 38 odsto.\nKoliko Srbija, a pre svega oko 5.000 zaposlenih u Železari, ima razloga za brigu, iščekujući novu odluku EU o kvotama iznuđenu tarifama koje je SAD uvela na čelik iz uvoza, pa i onaj iz EU, na šta je Brisel reagovao svojim merama. Prema nezvaničnim informacijama, srpski pregovarački tim ovih dana je boravio u Briselu u pokušaju da ispregovara dodatno povećanje kvote, što mu nije uspelo prošli put uoči februarske odluke o kvotama.\nProfesor ekonomike industrije na Ekonomskom fakultetu u Beogradu dr Ljubodrag Savić za Sputnjik kaže da ne gaji preterani optimizam da bi Srbiju, odnosno kinesku kompaniju, mogle da zaobiđu kvote. On, međutim, ukazuje na podatak da je proizvodnja u Smederevu nešto manja od dva miliona tona čelika, a da je ukupna kineska proizvodnja čelika veća od polovine svetske proizvodnje. Od oko 1.600 miliona tona ukupno proizvedenih u svetu, oko 870 miliona tona proizvede Kina, i ovih naših dva miliona zaista je kap u moru, kaže Savić.\n„Nisu Kinezi došli u Srbiju da budu samo jedno leto“, ističe sagovornik Sputnjika, podsećajući da oni imaju posebne planove za ovaj deo Evrope, jer Balkan i Srbija za EU predstavlјaju meko tkivo i to je način da se ubace u EU, ne samo prodajom čelika.\nOn, uz to, napominje da iza velikih kineskih kompanija stoji moćna kineska država.\n„Ja ne doživlјavam to kao dramatičnu stvar da će se sada možda desiti da kineska strana obustavi proizvodnju čelika u Srbiji i da veći deo radnika ostane bez posla. Mislim da će oni, uz manje ili veće teškoće, pronaći druga tržišta. Ako ne može da se proda na evropskom tržištu, pa nije to jedino tržište u svetu“, kaže profesor Ekonomskog fakulteta.\nOn čak ne očekuje da će „Hbis grupa“ u Smederevu ozbilјnije smanjiti proizvodnju, ako je uopšte i smanji.\n„Imaće određenih problema, određenih zastoja. Mi u ovom trenutku ne znamo kolika će biti kvota, koliko će to njih pogoditi i koju količinu njihove proizvodnje, ali, bez ikakve dileme, potpuno sam uveren da će kineska kompanija pronaći rešenje koje će biti dobro i za Srbiju i za radnike zaposlene u Železari“, nema dilemu Savić.\nTim pre što imaju poslove širom regiona, ne samo u Srbiji. Započeli su velike infrastrukturne projekte, a opšte je poznato da oni uglavnom koriste svoj repromaterijal neophodan za te radove. On podseća da je kineska kompanija koja je gradila Pupinov most najveći deo onoga što je ugradila dopremila iz Kine. Sad, međutim, pored Smederevske železare, nema potrebe da čelik, koji je nezaobilazan u svim tim projektima, dovoze iz Kine.\n„Ona je došla, pre svega, da isprati kineske projekte u Srbiji, pa je to još jedan argument“, kaže Savić.\nTu će se, kako napominje, trošiti i cement i gvožđe, pa i bakar iz RTB Bora. Na dugi rok to samo potkreplјuje tezu da će kineska kompanija, uz manje ili veće teškoće, rešiti taj problem i da radnici u Smederevu ne bi trebalo da osete velike teškoće bez obzira kako bude razrešen problem koji postoji, pre svega, na relaciji Kina i EU, smatra Savić.


“Karijer Akademija”, obuka mladih aktivista KZM u Srbiji da deluju kao vršnjački karijerni savetnici, MOS, 2009/10. - Unapređivanje zapošljivosti\n“Karijer Akademija”, obuka mladih aktivista KZM u Srbiji da deluju kao vršnjački karijerni savetnici, MOS, 2009/10.\nKarijer Akademija je bio obrazovni program koji je omogućio da 27 mladih iz cele Srbije stekne praktične veštine za planiranje karijere na osnovu ličnih želja i potreba tržišta rada. Polaznici su saznali više o konceptu karijernog savetovanja i informisanja, što ih je osnažilo da vršnjacima u svojoj zajednici pomognu da donesu odluke o odabiru profesije, obrazovanja i karijere.\nPolaznici koji su uspešno završili obuku i stekli sertifikat prisutni su u kancelarijama za mlade i pomažu vršnjacima u rešavanju karijernih nedoumica.\nProjekat su činili:\nDvodnevna radionica u Beogradu, u prvoj nedelji novembra, na kojoj su mladi bili upoznati sa konceptom karijernog informisanja, veštinama komunikacije i savetovanja, procesom planiranja i osmišljavanja karijere. Polaznici su učestvovali u radionicama o pisanju CV-a i simulaciji poslovnog intervjua.\nOnlajn obrazovni program u trajanju od 6 nedelja, tokom kojeg su polaznici uz pomoć stručnjaka, aktivnom upotrebom interneta i praktičnim vežbama razvili svoje znanje o planiranju karijere, traženju posla, karijernom vođenju i savetovanju.\nPolaznici su izradili i mini istraživanja o potrebama lokalnog tržišta rada, koja su objavljena u posebnoj publikaciji o zapošljavanju.\nVršnjačke radionice su bile organizovane u lokalnim kancelarijama za mlade tokom januara i februara, na kojima su se polaznici mladima predstavili kao vršnjački savetnici za karijerno informisanje i distribuirali publikaciju o zapošljavanju.\nU okviru projekta bila je izrađena i posebna internet stranica o zapošljavanju, na kojoj mladi mogu da pronađu informacije o finansijskoj pismenosti, radnoj etici i drugim temama.\nKarijer Akademiju je realizovala Beogradska otvorena škola, a finansira Ministarstvo omladine i sporta Republike Srbije.\nVeb sajt Karijer akademije je: http://www.mingl.rs/karijerakademija/


Ostavila je momka, a on je njoj i njenim roditeljima priredio brutalnu osvetu - BIGportal.ba\n5 Marta, 2019 186\nProtiv Sedata Herdića (51) policija iz Modriče podnijela je izvještaj tužilaštvu zbog sumnje da je, nakon što ga je ostavila bivša djevojka, slao njene eksplicitne fotografije na brojne adrese, potvrđeno je za Srpskainfo.\nU Policijskoj upravi Doboj rekli su, navodeći inicijale, da ga sumnjiče za proganjanje i neovlašteno fotografisanje.\nIzvor blizak istrazi objasnio je da je Herdić bio u ljubavnoj vezi sa tom ženom, ali kada je željela da raskine, on joj je prijetio da će objaviti fotografije na kojima je naga, a koje su nastale dok su oni bili u vezi.\n– Kada je shvatio da se neće pomiriti, on je svim njenim prijateljima na Fejsbuku poslao te sporne fotografije – pojasnio je naš sagovornik.\nDodao je i da je iz inostranstva na kućnu adresu roditelja žene i još nekih njenih prijatelja poštom poslao te iste slike.\n– Postoji sumnja da je od septembra prošle, do kraja februara ove godine, uspostavljao neželjeni kontatk sa ženom iz Modriče, kako lično tako i putem društenih mreža. Poslije toga je sa više lažnih profila na Fejsbuku, objavio njene eksplicitne fotografije, čineći ih dostupnim porodici oštećene, širem krugu prijatelja i nepoznatim osobama – pojasnili su u Policijskoj upravi Doboj.\nLinta: I transparent “Maksovi mesari” potvrda ustaštva\ndragandragan 9 Marta, 2019 at 10:33 am\nPo ovom pitanju treba uvesti vrlo rigilozan zakon.Ovo iznosenje privatnih intimnih podataka,nekako mi dodje kao psiholosko silovanje.I sa takima se rigolozno,naravno zakonski.obracunati.


» O Evropskoj uniji u Tutinu\nU okviru obeležavanja Dana Evrope, član Tima Evropa Srbija Teo Taraniš održao je sa mladima, srednjoškolcima i studentima, u Tutinu radionicu na temu „Mladi i evropska unija – predstavljanje programa Evropske unije za mlade“.\nTokom radionice predstavljeni su aktuelni programi Evropske unije koji su namenjeni i dostupni mladima u Srbiji. Cilj organizovanja radionice je, pre svega, informisanje i podsticanje mladih u Tutinu da iskoriste benefite koje proces evropskih integracija donosi u vidu mogućnosti za studentsku razmenu, dobijanje stipendija i volontiranje u zemljama Evropske unije.\nOsnovna ideja organizovanja ove radionice jeste približavanje procesa evropskih integracija i koristi koje taj proces donosi mladima u svim delovima Srbije.\nRadionica je održana u prostorijama Kancelarije za mlade u Tutinu, a organizovana je u okviru aktivnosti Tima Evropa Srbija uz podršku Delegacije Evropske unije u Republici Srbiji i EU info centra.\nNa Facebook-u o Evropi – dodeljene nagrade najboljim takmičarima\nNagrađeni srednjoškolci otputovali u Evropsku uniju


Oduševljeni smo novim specijalnim Maserati izdanjima - AutoExclusive - Auto vesti, Novi, Luksuzni, Polovni automobili...\nOduševljeni smo novim specijalnim Maserati izdanjima\nOvaj paket unapređenja će biti dostupan za Ghibli, Quattroporte i Levante modele, u ograničenom broju od samo 50 po modelu…\nJedina stvar koja može privući više pažnje od jednog elegantnog Maserati modela jeste njegovo izdanje ograničene edicije, koje je unapređeno na savršen način. Kao novitet namenjen sledećoj godini, slavni italijanski brend otkrio nam je Edizione Nobile verzije svojih popularnih modela Ghibli, Quattroporte i Levante.\nPrefinjenost je definitivno bila u centru njihove pažnje kada se radi o Edizione Nobile paketu. Automobil je odeven u bogatu plavu nijansu nazvanu Blu Nobile, koja debituje na ovim specijalnim izdanjima. Dok je parkiran, ovaj model će nas svakako oduševiti svojim točkovima od 20 inča i odgovarajućim kočionim kleštima u srebrnim tonovima. Možemo slobodno reći da novi paket Maserati modele čini neodoljivo elegantnim, bez stvaranja previše buke.


Slučaj 'Krušik': Zaštitnik građana ponovo traži odgovore od MUP-a\nAleksandar Obradović, ilustrativna fotografija\nZaštitnik građana Zoran Pašalić uputio je urgenciju Ministarstvu unutrašnjih poslova Srbije (MUP) da mu odgovore na pitanja u vezi sa hapšenjem Aleksandra Obradovića iz valjevske fabrike namenske industrije „Krušik“, s obzirom da MUP nije postupio po njegovom prvobitnom zahtevu u predviđenom roku.\nKako se navodi u saopštenju, MUP-u je ostavljen dodatni rok od sedam dana da postupi po zahtevu zaštitnika.\nZaštitnik građana je, postupajući po sopstvenoj inicijativi i na osnovu saznanja iz medija, u novembru pokrenuo postupak kontrole zakonitosti i pravilnosti rada MUP-a i zatražio neophodna pojašnjenja u vezi sa slučajem hapšenja Aleksandra Obradovića u krugu vojne fabrike Krušik.\nObradović je uhapšen 18. septembra, tri dana nakon što je na međunarodnom portalu Arms Voč objavljena priča o tome da su pojedine privatne firme po povlašćenim cenama kupovale oružje iz državne fabrike "Krušik". Među tim firmama je i kompanija GIM koja se vezuje za ime Branka Stefanovića, oca ministra unutrašnjih poslova Srbije Nebojše Stefanovića.\nObradović je medijima dostavio dokumentaciju iz koje se vidi kako su pojedine firme kupovale oružje iz „Krušika“ po povlašćenim cenama.


Trgovci u "sivoj zoni"\n29/05/2018 | 13:21\nPredsednik Saveza za hranu i poljoprivredu u Nacionalnoj alijansi za lokalni ekonomski razvoj (NALED) Vladimir Čupić preneo je danas rezultate istraživanja koje je pokazalo da 17 odsto sektora maloprodaje posluje u “sivoj zoni”, a neformalno zaposleni su pronađeni kod sedam odsto trgovina.\nOn je rekao da će informacije koje su prikupljene novim istraživanjem omogućiti da se donesu mere koje će pomoći da se “suzi prostor za nesavesno polovanje trgovaca”.\nČupić je rekao da su problemi u maloprodaji koje treba rešavati to što inspekcija ne prepozanaje svoju nadležnost u oblasti bezbednosti hrane i plaćanja dobavljačima kada su rokovi po tri puta duži od propisanih.\n“Trgovinu treba razvijati u pravcu da se sve više snabdeva kod lokalnih proizvodjača”, rekao je Čupić.\nAnaliza je urađena na uzorku od 1.000 maloprodajnih trgovina koje obuhvataju 5.500 objekata i utvrdjeno je da je u odnosu na 2014. godinu broj objekata povećan za 19 odsto.\nSektor maloprodaje zapošljava oko 60.000 rdnika, a prosečna vrednost kupovine nije se menjala nekoliko poslednjih godina i iznosi 450 dinara.\nPrema prihodima, ostvarenim u maloprodaji, kako je pokazala analiza, izdvajaju se Deleze u čijem su vlasništvu trgovine C marketa sa udelom u ukupnim prhodima od 21 odsto i Merkator sa 16 odsto.\nPrema podacima o trendovima u maloprodaji nemački Lidl bi, kada dodje, mogao da zauzme od pet do sedam odsto tržišta.


RTS :: Savezova zlatna zasluga za narod\nVesti Savezova zlatna zasluga za narod\nSavezova zlatna zasluga za narod\nčetvrtak, 11. jan 2018, 12:05 -> 12:29\nIzvor: Nikola Lakić / "Naša reč", Temišvar\nPovodom 9. januara, Dana Republike Srpske, predsednik Republike Srpske Milorad Dodik odlikovao je, u Palati Republike, u Banjaluci, zaslužne institucije i pojedince koji su dali nemerljiv značaj očuvanju Republike Srpske.\nSvojevremeno, Dobrica Ćosić je Republiku Srpsku nazivao jedinom i najskupljom ratnom pobedom srpskog naroda u drugoj polovini dvadesetog veka. Republiku Srpsku nakon tog ljudskog krvarenja ne prestaju da pogađaju tektonske političke promene u svetu i snažni seizmički talasi geopolitičkog pretumbavanja.\nNjena politička egzistencija i status trajne kategorije za srpski narod nakon 26 godina danas su pred najvećim izazovima. Za zasluge u oblasti humanitarnog i duhovnog rada, doprinoseći upravo opštoj afirmaciji Republike Srpske, Savezu Srba u Rumuniji, odnosno, predsedniku Ognjanu Krstiću, dodeljena je Medalja zasluga za narod. Savezu Srba kao čuvaru kulture, tradicije i srpskog jezika podstrek i nadu u toj prosvetiteljskoj i pokroviteljskoj misiji pruža, zapravo, Republika Srpska.\nPosebnu pažnju Savez Srba u Rumuniji i srpski narod nastanjen u Rumuniji posvećuje saradnji i jačanju odnosa sa maticom, a Republiku Srpsku smatra za drugu maticu, stoga su i veze neraskidive i jake, kao deo jednog jedinstvenog nacionalnog korpusa i naroda kojem pripadaju i čiju kulturu, svoj maternji jezik, bogato duhovno i istorijsko nasleđe čuvaju.\nRepublika Srpska je mogla da se uveri da u Srbima iz Rumunije ima prijatelje i braću koji misle na nju kada su značajna materijalna i finansijska sredstva bila upućena najugroženijim stanovnicima Republike Srpske i Srbije.\nTokom prošlih godina razvijala se značajna kulturna saradnja i zajednički projekti međusobne kulturne razmene i povezivanja, a sve u cilju ostvarivanja zajedničkih interesa u oblasti materijalne i nematerijalne kulture, kao i upoznavanju naroda dve države sa kulturnom baštinom i vrednostima srpskog naroda iz Rumunije i Republike Srpske. Savez Srba u Rumuniji, kao uticajni faktor na političkom i administrativnom planu, omogućio je saradnju Banjaluke i Temišvara, tako da danas ova dva grada predstavljaju gradove pobratime i aktivno učestvuju u zajedničkim projektima. Naročito postoji namera i raspoloženje da se ovakav vid saradnje proširi i na dva Univerziteta, pogotovo što u okviru temišvarskog univerziteta deluje Odsek za srbistiku.\n"Danas nam je i najlakše i najteže. Najlakše, zato što uživamo sva prava koja jedna manjinska zajednica može da uživa u Rumuniji, a najteže zato što vodimo borbu sami sa sobom. To je najteža borba. Očuvati ono što nam je zavetno i sveto, a to je srpski jezik. Verujem u našu sabornost, zajedništvo i jedinstvo. Samo tako uz naše srpske institucije i našu crkvu možemo ostvariti ove značajne ciljeve da za buduće generacije učvrstimo stubove nacionalnog identiteta, a to su vera, tradicija i pismo. Na to nas obavezuje ovo visoko priznanje, a ono je ujedno i podstrek da na tom putu istrajemo. Nije ovo samo priznanje Savezu, već i svima onima koji su predano svih ovih godina svojim radom doprineli da Savez postane institucija vredna poštovanja", izjavio je predsednik Ognjan Krstić na svečanom prijemu.\n„Odlikovanja treba da budu podstrek da se svi više okupimo oko Republike Srpske", poručio je predsednik Milorad Dodik.\nZa doprinose u jačanju i razvoju svesti Republike Srpske uručeni su i Orden Karađorđeve zvezde Republike Srpske drugog reda, Orden časti sa zlatnim zracima, Orden Njegoša prvog reda, Orden Njegoša drugog reda, Orden Njegoša trećeg reda i Orden Krst milosrđa.\nZa naročite zasluge učvršćivanja i razvijanja odnosa između Srbije i Republike Srpske odlikovan je bivši predsednik Republike Srbije Tomislav Nikolić Ordenom Republike Srpske na lenti.\n"Od srca vam želim samostalnost i nezavisnost", poručio je Nikolić.\nOrdenom zasluge Republike Srpske sa zlatnim vencem odlikovan je proslavljeni reditelj Emir Kusturica.\n"Izuzetno je važno da se naša ideja o slobodi projektuje kroz očuvanje našeg jezika, kroz očuvanje naše crkve, koji su zapravo bili paralelno vododelnica našeg naroda, i posebno Republike Srpske koja se nalazi na najzapadnijoj tački na kojoj naš narod živi", kazao je Kusturica.